PATVIRTINTA

Jonavos r. Kulvos Abraomo Kulviečio

mokyklos direktorės

2022 m. rugpjūčio 31 d.

įsakymu Nr. V- 121

JONAVOS R. KULVOS ABRAOMO KULVIEČIO MOKYKLOS

2022-2023 M. M. UGDYMO PLANAS

**Turinys**

[I SKYRIUS 4](#_Toc80881040)

[*2020 – 2021 M. M. UGDYMO PLANO ĮGYVENDINIMO ANALIZĖ 4*](#_Toc80881041)

[II SKYRIUS 6](#_Toc80881042)

[*BENDROSIOS NUOSTATOS 6*](#_Toc80881043)

[III SKYRIUS 6](#_Toc80881044)

[*UGDYMO ORGANIZAVIMAS 6*](#_Toc80881045)

[*PIRMASIS SKIRSNIS 6*](#_Toc80881046)

[*MOKSLO METŲ TRUKMĖ 6*](#_Toc80881047)

[*ANTRASIS SKIRSNIS 8*](#_Toc80881048)

[*MOKYKLOS UGDYMO TURINIO ĮGYVENDINIMAS. MOKYKLOS UGDYMO PLANO RENGIMAS 8*](#_Toc80881049)

[*TREČIASIS SKIRSNIS 10*](#_Toc80881050)

[*UGDYMO VEIKLŲ ĮGYVENDINIMAS 10*](#_Toc80881051)

[*KERVIRTASIS SKIRSNIS 12*](#_Toc80881052)

[*INDIVIDUALAUS UGDYMO PLANO SUDARYMAS. MOKINIO PAŽANGOS IR PASIEKIMŲ VERTINIMAS 12*](#_Toc80881053)

[*PENKTASIS SKIRSNIS 12*](#_Toc80881054)

[*MOKINIŲ MOKYMOSI KRŪVIO REGULIAVIMAS 12*](#_Toc80881055)

[*ŠEŠTASIS SKIRSNIS 13*](#_Toc80881056)

[*MOKYMOSI PAGALBOS TEIKIMAS 13*](#_Toc80881057)

[*SEPTINTASIS SKIRSNIS 14*](#_Toc80881058)

[*MOKINIŲ MOKYMOSI PASIEKIMŲ IR PAŽANGOS VERTINIMAS 14*](#_Toc80881059)

[*AŠTUNTASIS SKIRSNIS 15*](#_Toc80881060)

[*ASMENŲ, BAIGUSIŲ UŽSIENIO VALSTYBĖS AR TARPTAUTINĖS ORGANIZACIJOS PAGRINDINIO UGDYMO PROGRAMOS DALĮ AR PRADINIO, PAGRINDINIO UGDYMO PROGRAMĄ, UGDYMO ORGANIZAVIMAS 15*](#_Toc80881061)

[*DEVINTASIS SKIRSNIS 16*](#_Toc80881062)

[*LAIKINŲJŲ MOKYMOSI GRUPIŲ SUDARYMAS, KLASIŲ DALIJIMAS 16*](#_Toc80881063)

[*DEŠIMTASIS SKIRSNIS 16*](#_Toc80881064)

[*MOKINIŲ UGDYMO NAMIE ORGANIZAVIMAS 16*](#_Toc80881065)

[*VIENUOLIKTASIS SKIRSNIS 16*](#_Toc80881066)

[*UGDYMO ORGANIZAVIMAS GRUPINE MOKYMOSI FORMA NUOTOLINIU MOKYMO PROCESO ORGANIZAVIMO BŪDU MOKINIAMS, KURIE MOKOMI KASDIENIU MOKYMO PROCESO ORGANIZAVIMO BŪDU 16*](#_Toc80881067)

[*DVYLIKTASIS SKIRSNIS 17*](#_Toc80881068)

[*NEFORMALIOJO VAIKŲ ŠVIETIMO ORGANIZAVIMAS MOKYKLOJE 17*](#_Toc80881069)

[*TRYLIKTASIS SKIRSNIS 17*](#_Toc80881070)

[*UGDYMO TURINIO INTEGRAVIMAS 17*](#_Toc80881071)

[*KETURIOLIKTASIS SKIRSNIS 19*](#_Toc80881072)

[*UGDYMO DIFERENCIJAVIMAS 19*](#_Toc80881073)

[*PENKIOLIKTASIS SKIRSNIS 20*](#_Toc80881074)

[*MOKYKLOS IR MOKINIŲ TĖVŲ (GLOBĖJŲ, RŪPINTOJŲ) BENDRADARBIAVIMAS 20*](#_Toc80881075)

[IV SKYRIUS 20](#_Toc80881076)

[*UGDYMO PROGRAMŲ ĮGYVENDINIMAS 20*](#_Toc80881077)

[*PIRMASIS SKIRSNIS 20*](#_Toc80881078)

[*PRIEŠMOKYKLINIS UGDYMAS 20*](#_Toc80881079)

[*ANTRASIS SKIRSNIS 21*](#_Toc80881080)

[*PRADINIS UGDYMAS 21*](#_Toc80881081)

[*TREČIASIS SKIRSNIS 24*](#_Toc80881082)

[*PAGRINDINIS UGDYMAS 24*](#_Toc80881083)

[V SKYRIUS 30](#_Toc80881084)

[*MOKINIŲ, TURINČIŲ SPECIALIŲJŲ UGDYMOSI POREIKIŲ (IŠSKYRUS ATSIRANDANČIUS DĖL IŠSKIRTINIŲ GABUMŲ), UGDYMO ORGANIZAVIMAS 30*](#_Toc80881085)

[*PIRMASIS SKIRSNIS 30*](#_Toc80881086)

[*Bendrosios nuostatos 30*](#_Toc80881087)

[*ANTRASIS SKIRSNIS 31*](#_Toc80881088)

[*Mokinių, turinčių specialiųjų ugdymosi poreikių, pažangos ir pasiekimų vertinimas 31*](#_Toc80881089)

[*TREČIASIS SKIRSNIS 31*](#_Toc80881090)

[*Specialiosios pedagoginės ir specialiosios pagalbos mokiniams teikimas 31*](#_Toc80881091)

[*KETVIRTASIS SKIRSNIS 31*](#_Toc80881092)

[*Mokinių, turinčių specialiųjų ugdymosi poreikių, mokymas namie 31*](#_Toc80881093)

[*PENKTASIS SKIRSNIS 31*](#_Toc80881094)

[*Mokinių, turinčių specialiųjų ugdymosi poreikių ir besimokančių pagal bendrojo ugdymo ir bendrojo ugdymo pritaikytas programas, ugdymas 31*](#_Toc80881095)

[*ŠEŠTASIS SKIRSNIS 32*](#_Toc80881096)

[*Mokinių, turinčių ĮVAIRIAPUSIŲ RAIDOS SUTRIKIMŲ, UGDYMO ORGANIZAVIMAS 32*](#_Toc80881097)

**I SKYRIUS**

**2021 – 2022 M. M. UGDYMO PLANO ĮGYVENDINIMO ANALIZĖ**

2021 – 2022 m. m. ugdymo planu buvo siekiama:

1. stiprinti mokinių mokymosi socialumą, įtraukiant mokinius į tyrinėjantį ugdymą;

2. sudaryti galimybes atsiskleisti mokinių gabumams pagal individualius mokinių poreikius.

***Sustiprintas mokinių mokymosi socialumas, įtraukiant mokinius į tyrinėjantį ugdymą.***

Siekiant užtikrinti kiekvieno mokinio mokymosi socialumą buvo taikomas personalizuotas ugdymas. Mokymosi bei ugdymo(si) metu buvo parenkamos atitinkamo sudėtingumo užduotys ir mokomoji medžiaga, kad kiekvienas mokinys patirtų mokymosi sėkmę. Pamokų metu vykdoma plati tyrinėjimo aplinka, užduotys atliekamos gamtoje, neformalioje aplinkoje užduotys diferencijuojamos ir individualizuojami mokymo(si) uždaviniai, pritaikomos mokymosi priemonės, individualus darbo tempas, skiriamas užduočių laikas, mokiniai skatinami užduotis atlikti laiku. Apklausos metu 93% mokinių nurodė, kad mokiniui ar mokinių grupei pamokos metu prireikus pagalbos atliekant užduotis, mokytojai tą pagalbą visada suteikia. Tai gali lemti mokytojų ir mokinių draugiški santykiai bei nedidelis mokinių skaičius klasėse. Mokyklos pedagogai taiko motyvuojančius mokymo(si) metodus ir strategijas. Apklausos metu 92 % mokinių atsakymuose pažymėjo, kad mokytojai įvairiais mokiniams patraukliais būdais pristato naują pamokos medžiagą ir stengiasi sudominti. 98 % apklaustų tėvų (globėjų/rūpintojų) atsakė, kad mokytojų per pamoką pateikiamą medžiagą vaikas supranta. 82 % mokinių sutinka, kad jie geba savarankiškai pasirinkti užduočių atlikimo būdą. 72 % mokinių sutinka, kad laiku atlieka ir atsiskaito namų darbus, projektinius, kūrybinius darbus.

Ugdymas organizuojamas atsižvelgiant į mokinių prigimtines galias, turimą patirtį, motyvaciją, interesus, mokymosi stilių. Mokytojai naudoja įvairias skaitmenines įsivertinimo priemones, mokiniams yra puikiai žinoma kiekvieno dalyko vertinimo sistema.

Mokiniai turi galimybę lankyti matematikos arba lietuvių kalbos konsultacijas ir pasirenkamuosius šių mokomųjų dalykų užsiėmimus. Kitos mokomųjų dalykų konsultacijos mokiniams skiriamos individualiai, derinamas susitikimo laikas. Taikant įvairias skaitymo ir rašymo strategijas visų dalykų pamokose pagerėjo mokinių raštingumas (72 % mokinių rašydami daro mažiau klaidų). Padaugėjo (32 %) mokinių, gebančių susirasti reikiamą informaciją įvairiuose šaltiniuose. 100 % mokinių turi interneto prieigą ir 100 % mokinių teigia, kad geba savarankiškai susirasti informaciją internete.

Siekiant kiekvieno pradinių klasių mokinio pažangos mokiniams sudaryta galimybė lankyti pailgintos dienos grupę.

Mokiniai gali pasirinkti neformaliojo švietimo veiklas pagal poreikį, didžiausio susidomėjimo sulaukia karjeros ugdymo, sporto, keramikos ir šokio neformalūs užsiėmimai. Neformaliųjų užsiėmimų veiklos planą mokytojai derina su mokiniais, atsižvelgdami į jų interesus. Neformaliojo ugdymosi pasiūla atitinka paklausą. 94 % mokinių lanko neformaliojo švietimo užsiėmimus.

Metodinėse grupėse yra analizuojami ir su metiniu įvertinimu lyginami individualūs mokinių pasiekimų rezultatai, analizuojamos klaidos ir spragos bei priimami sprendimai, kaip koreguoti ir tobulinti tiek formalųjį, tiek neformalųjį ugdymą. Analizuojami ir lyginami pasiekimų rezultatai leidžia tikslingiau koreguoti ir tobulinti ugdymo procesą. Mokyklos mokytojų darbo grupė yra parengusi mokymosi pasiekimų gerinimo planą.

Turintiems specialiųjų ugdymo poreikių, buvo siekiama suteikti kvalifikuotą pedagoginę, socialinę, specialiąją ir logopedinę pagalbą, bendradarbiaujant su šių mokinių tėvais (globėjais/rūpintojais).

Vaiko gerovės komisija organizavo posėdžius, pasitarimus, kurių metu buvo aptariami mokinių, turinčių specialiųjų ugdymosi poreikių, ugdymosi sunkumai. Švietimo pagalbos specialistai kasmet organizuoja renginį specialiųjų ugdymosi poreikių mokiniams ir jų tėveliams (globėjams/rūpintojams).

Komandinis mokytojų darbas, pasidalinta atsakomybė, savalaikis grįžtamasis ryšys, mokykloje vyraujanti pagalbos mokiniui kultūra, suasmenintas mokymas turėjo įtakos asmenybės brandos augimui, pasiekimams ir pažangai.

***Sudarytos galimybės atsiskleisti mokinių gabumams pagal individualius mokinių poreikius.***

Mokykloje didelis dėmesys skiriamas mokinių gabumams atsiskleisti. Siūlome platų pasirinkimą neformaliojo bei patyriminio pobūdžio veiklų bei projektų. 1-4 klasėse buvo skiriamos 7 ugdymo proceso dienos, 5-10 klasių mokiniams – 9 dienos. Mokyklos bendruomenė kartu nusprendžia, kokias pažintines, kultūrines, menines ir kūrybines veiklas organizuos ateinančiais mokslo metais. Ugdomoji veikla buvo organizuojama gamtoje, muziejuose, virtualioje mokymosi aplinkoje, taip papildydama įprastas pamokas. Šių dienų metu buvo kuriama darni ugdymosi aplinka, mokiniams sudaromos galimybės išgyventi emocinę ir socialinę sėkmę. Tai skatino ugdytinių emocinę ir socialinę ūgtį, didino pasitenkinimą mokymusi. Taip buvo sudarytos prielaidos aukštesniems mokinių akademiniams pasiekimams. Mokykla dalyvauja ,,Kultūros paso“ programoje.

Dalyvavome nuotoliniame patyčių prevencijos programos OPKUS audite. Mokykla buvo pripažinta OLWEUS mokykla 2022-2023 ir 2023-2024 mokslo metams (pažymėjimo Nr. OM11.2-8).

Gabiems, gerai ir labai gerai besimokantiems mokiniams mokytojai skiria daugiau aukštesnio lygio užduočių, skatina dalyvauti olimpiadose, konkursuose, projektuose ir įvairiuose renginiuose. Daugiausia pasiekimų rajone pelnė 8 klasės mokiniai.

Rajoniniame meninio skaitymo konkurse Emilija Mikliūtė užėmė I vietą, 2021-2022 m. m. Lietuvos mokyklų žaidynių bendrojo ugdymo mokyklų kaimo vietovių progimnazijų, pagrindinių mokyklų tarpe užimta III vieta (2022-06-09 rašto Nr. R5-103).

Vykdant mokyklos veiklos kokybės įsivertinimą ir apklausus mokyklos bendruomenę paaiškėjo, kad mokiniai mokykloje jaučiasi saugūs. Ugdymosi aplinka atitinka higienos normų reikalavimus. Pagal gautus duomenis rekomenduojama gerinti mokymosi pasiekimų kokybę, ugdyti ne tik dalykines kompetencijas, išsamiau nagrinėti PUPP ir NMPP ir su mokiniais individualiai aptarti, padedant mokiniui suvokti savo silpnąsias mokymosi puses. Daugiau pamokų organizuoti netradicinėse aplinkose.

Mokinių taryba inicijavo akcijas, renginius, talkino mokytojams ir padėjo sunkiau besimokantiems mokiniams. Mokiniai patys inicijuoja renginį ,,Metų Kulviečiukas“ ir mokinių kūrybinių darbų konferenciją.

**5 – 10 klasių mokinių mokymosi rezultatai:**

|  |  |  |
| --- | --- | --- |
| 5 – 10 klasių mokinių metiniai mokymosi rezultatai | 2020-2021 m. m. | 2021-2022 m. m. |
| Mokinių, baigusių m. m. su 6-10 balais, skaičius procentais | 15,68 | 18 |
| Mokinių, baigusių su neigiamais įvertinimas, skaičius procentais | 1,96 | 0 |

Atsižvelgiant į mokyklos veiklos kokybės įsivertinimo išvadas, mokinių skaičių klasėse, klasės krepšelį, mokinių mokymosi motyvaciją bei pasiekimus, 2022 - 2023 m. m. ugdymo planu numatoma:

1. Gerinti mokymosi pasiekimų kokybę, ugdyti ne tik dalykines, bet ir bendrąsias kompetencijas, išsamiau nagrinėti PUPP ir NMPP ir su mokiniais individualiai aptarti padedant mokiniui suvokti savo silpnąsias mokymosi puses. Daugiau pamokų organizuoti netradicinėse aplinkose

2. Aktyviai įsijungti į atnaujintų ugdymo turinio programų studijas bei įtraukiojo ugdymo įgyvendinimą.

**II SKYRIUS**

**BENDROSIOS NUOSTATOS**

1. Vadovaujantis 2021 – 2022 ir 2022 – 2023 mokslo metų Bendraisiais ugdymo planais parengtas šis mokyklos 2022–2023 mokslo metų pradinio ir pagrindinio ugdymo programų ugdymo planas (toliau – Ugdymo planas), kuris reglamentuoja pradinio ir pagrindinio ugdymo programų ir su šiomis programomis susijusių neformaliojo vaikų švietimo programų įgyvendinimą Jonavos r. Kulvos Abraomo Kulviečio mokykloje.

2. Pradinio ir pagrindinio ugdymo planą parengė 2022 m. gegužės 31 d. direktorės įsakymu Nr. V-107 sudaryta darbo grupė.

3. Sprendimai dėl ugdymo plano struktūros, turinio ir formos priimti 2022 m. birželio 17 d. mokytojų tarybos posėdžio nutarimu (protokolo Nr. LS –9).

4. Ugdymo plano tikslas – apibrėžti nuostatas ugdymo procesui organizuoti, sudarant lygias galimybes kiekvienam mokiniui siekti asmeninės pažangos ir įgyti mokymuisi visą gyvenimą būtinų kompetencijų.

5. Ugdymo plano uždaviniai:

5.1. nustatyti pamokų skaičių, skirtą pradinio ir pagrindinio ugdymo programoms įgyvendinti;

5.2. numatyti priemones ugdymo procesui įgyvendinti ir ugdymui pritaikyti pagal mokinių mokymosi poreikius.

6. Ugdymo plane vartojamos sąvokos:

**Kontrolinis darbas** – žinių, gebėjimų, įgūdžių demonstravimas arba mokinio žinioms, gebėjimams, įgūdžiams patikrinti skirtas ir formaliai vertinamas darbas, kuriam atlikti skiriama ne mažiau kaip 30 minučių.

**Specialioji pamoka** – pamoka mokiniams, turintiems specialiųjų ugdymosi poreikių, skirta įgimtiems ar įgytiems sutrikimams kompensuoti, išskirtiniams asmens gabumams ugdyti.

**Specialiosios pratybos** – švietimo pagalbos teikimo forma mokiniams, turintiems specialiųjų ugdymosi poreikių, padedanti įveikti mokymosi sunkumus ir sutrikimus.

**Ilgalaikė konsultacija –** 45 min. trukmės konsultacija, vykdoma ne mažiau kaip pusmetį, tarifikuojama.

**Trumpalaikė konsultacija -** trumpesnė nei 30 min. 3 – 5 susitikimų konsultacija, netarifikuojama.

Kitos ugdymo plane vartojamos sąvokos atitinka Lietuvos Respublikos švietimo įstatyme ir kituose švietimą reglamentuojančiuose teisės aktuose vartojamas sąvokas.

**III SKYRIUS**

**UGDYMO ORGANIZAVIMAS**

**PIRMASIS SKIRSNIS**

**MOKSLO METŲ TRUKMĖ**

7. Mokslo metų pradžia - rugsėjo 1 d., pabaiga - kitų metų rugpjūčio 31 d. Mokslo metus sudaro ugdymo procesas ir laikas, skirtas mokinių poilsiui – atostogoms.

8. Ugdymo proceso trukmė 1 – 4 klasių mokiniams – 175 ugdymo dienos, 5 – 10 klasių mokiniams – 185 ugdymo dienos.

9. Ugdymo procesas pradedamas rugsėjo 1 d., baigiamas atitinkamai:

|  |  |  |
| --- | --- | --- |
| **Klasė** | **Ugdymo proceso pabaiga** | **Ugdymo proceso trukmė savaitėmis** |
| 1–4  5–10 | 06 – 08  06 – 22 | 35  37 |

10. Ugdymo procesas pagal pradinio ir pagrindinio ugdymo procesas skirstomas pusmečiais:

pirmas pusmetis:

1-10 klasėms rugsėjo 1 d. – sausio 27 d.;

antras pusmetis:

1 – 4 klasėms: sausio 30 d. – birželio 8 d.,

5 – 10 klasėms: sausio 30 d.– birželio 22 d.

11**.** Atostogų trukmė 1 – 10 klasėms kalendorinėmis dienomis:

|  |  |  |
| --- | --- | --- |
| **Atostogos** | **Prasideda** | **Baigiasi** |
| Rudens:  1 – 10 kl. | 2022-10-31 | 2022-11-04 |
| Žiemos (Kalėdų):  1 – 10 kl. | 2022-12-27 | 2023-01-06 |
| Žiemos:  1 – 10 kl. | 2023-02-13 | 2023-02-17 |
| Pavasario (Velykų):  1 – 10 kl. | 2023-04-11 | 2023-04-14 |
| Vasaros:  1 – 4 kl.  5 **–** 10 kl. | 2023-06-09  2023-06-23 | 2023-08-31  2023-08-31 |

12. Ugdymo proceso projektinė veikla ir integruotos pamokos:

|  |  |  |  |
| --- | --- | --- | --- |
| **Eil.**  **Nr.** | **Veikla** | **Laikas** | **Atsakingi** |
|  | 1 – 4 klasės |  |  |
| 1. | Mokslo ir žinių šventė ,,Sveika, Mokykla“ | 2022-09-01 | M. Bernotienė |
| 2. | Projektinė veikla ,,Rudens spalvos” | 2022-09-30 | J. Ščiukienė  L. Samulevičienė |
| 3. | Meninio ugdymo projektas ,,Prie Kalėdų eglutės“ | 2022-12-21 | R. Petrauskienė  L. Samulevičienė |
| 4. | Verslumo ir karjeros projektas ,,Kaziuko mugė“ | 2023-03-03 | M. Bernotienė  R. Dainienė |
| 5. | Projektinė veikla ,,Kovo 11-oji“ | 2023-03-10 | R. Petrauskienė |
| 6. | Etnokultūrinio ugdymo projektas ,,Rid rid rid margutis“ | 2023-04 04 – 2023-04-14 | M. Bernotienė  R. Petrauskienė  R. Dainienė  L. Samulevičienė  J. Ščiukienė |
| 7. | Tarpklasinės sportinės varžybos ,,Kas vikresnis, kas greitesnis“ | 2023-06-02 | M. Bernotienė  R. Petrauskienė  R. Dainienė  L. Samulevičienė |
|  | 5 – 10 klasės |  |  |
| 1. | Mokslo ir žinių šventė ,,Sveika, Mokykla“ | 2022-09-01 | N. Matulevičienė |
| 2. | Sveikatingumo žygis ėjimo varžybos ,,Walk15 Kaune” dalyvauja mokyklos komanda | 2022-09-03 | J. Ivanauskienė |
| 3. | Projektinė veikla ,,Mokykla Kulviečio tegu kviečia mus į savus namus”. Integruotos lietuvių ir anglų kalbos pamokos. | 2022-10-04 – 2022-10-14 | N. Matulevičienė  D. Brazdeikė |
| 4. | Integruotos biologijos ir chemijos pamokos Kulvos parkelyje ,,Gamtos prieglobstyje“ | 2022-10-13 | V. Akstinavičienė |
| 5. | Projektas ,,Gamtos spalvos“ (integruotos rusų kalbos ir dailės pamokos). | 2022-11-08 | J. Juškienė  D. Salestrinskaitė |
| 6. | Projektinė veikla ,,Reljefinis keramikos darbas ,,Kulvos A. Kulviečio mokyklos gyvybės medis” | 2023-04-12 | D. Salestrinskaitė |
| 7. | Tarpklasinės sportinės varžybos ,,Kas vikresnis, kas greitesnis“ | 2023-06-02 | V. Akstinavičienė  G. Pranckevičienė |
| 8. | Tradicijų puoselėjimo projektas ,,Čia – mūsų pradžia” | 2023-06-16 | N. Matulevičienė  D. Salestrinskaitė  N. Jankauskaitė |

13. Pagrindinė ugdymo proceso organizavimo forma – pamoka.

14. Ugdymas karantino, ekstremalios situacijos, ekstremalaus įvykio, keliančio pavojų mokinių sveikatai ir gyvybei, laikotarpiu (toliau – ypatingos aplinkybės) ar esant aplinkybėms mokykloje, dėl kurių ugdymo procesas negali būti organizuojamas kasdieniu mokymo proceso organizavimo būdu, gali būti koreguojamas arba laikinai stabdomas, arba organizuojamas nuotoliniu mokymo proceso organizavimo būdu, atsižvelgiant į ypatingų aplinkybių ar aplinkybių mokykloje, dėl kurių ugdymo procesas negali būti organizuojamas kasdieniu mokymo proceso organizavimo būdu, pobūdį ir apimtis. Ugdymo organizavimo tvarka, esant ypatingoms aplinkybėms mokykloje, dėl kurių ugdymo procesas negali būti organizuojamas kasdieniu mokymo proceso organizavimo būdu, reglamentuojama Bendrųjų ugdymo planų 7 priede.

**ANTRASIS SKIRSNIS**

**MOKYKLOS UGDYMO TURINIO ĮGYVENDINIMAS. MOKYKLOS UGDYMO PLANO RENGIMAS**

15. Mokyklos ugdymo turinys formuojamas pagal mokyklos tikslus ir uždavinius (stiprinti mokinių mokymosi socialumą, įtraukiant mokinius į tyrinėjantį ugdymą, kurti mokymosi aplinkas, skiriant dėmesį ugdymo turinio individualizavimui ir mokinių įsivertinimui bei puoselėti mokyklos bendruomenės tarpusavio santykius, paremtus bendradarbiavimu ir partneryste).

16. Mokyklos ugdymo turinys formuojamas ir įgyvendinamas vadovaujantis 2021 – 2022 ir 2022-2023 mokslo metų Bendraisiais ugdymo planais, kitais dokumentais ir atsižvelgiant į mokyklai skirtas mokymo lėšas.

17. Formuojant mokyklos ugdymo turinį ir rengiant mokyklos ugdymo planą remiamasi švietimo stebėsenos, mokinių pasiekimų ir pažangos vertinimo ugdymo procese duomenimis ir informacija, nacionalinių mokinių pasiekimų patikrinimo rezultatais, mokyklos veiklos įsivertinimo duomenimis.

18. Dalyko turinys pateikiamas vieneriems mokslo metams ir pamokų skaičius ugdymo planuose taip pat nurodomas vieneriems mokslo metams.

19. Mokykla, atsiradus Ugdymo plane nenumatytiems atvejams ugdymo proceso metu, gali koreguoti mokyklos Ugdymo plano įgyvendinimą priklausomai nuo mokymo lėšų, išlaikydama minimalų pamokų skaičių dalykų programoms įgyvendinti ir minimalų privalomų pamokų skaičių mokiniui.

20. Mokytojams susitarus (2022 m. birželio 17 d. mokytojų tarybos posėdžio protokolas Nr. LS – 9), ugdymo turinys planuojamas vadovaujantis demokratiškumo, subsidiarumo, prieinamumo, bendradarbiavimo principais:

20.1. 1–10 klasių privalomųjų dalykų ilgalaikiai planai, neformaliojo švietimo programos, pasirenkamųjų dalykų, dalykų modulių programos planuojamos vieneriems metams;

20.2. privalomųjų dalykų ilgalaikiai planai iki rugpjūčio 31 d. suderinami dalykų metodinėse grupėse ir teikiami suderinti dalykus kuruojantiems vadovams;

20.3.neformaliojo švietimo, pasirenkamųjų dalykų, dalykų modulių programas iki rugpjūčio 31 d. mokytojai suderina dalykų metodinėse grupėse, su kuruojančiais vadovais ir teikia tvirtinti direktoriui;

20.4. programas specialiųjų ugdymosi poreikių turintiems mokiniams pagal vaiko gerovės komisijos ir Švietimo pagalbos tarnybos rekomendacijas mokytojai rengia pusmečiams, suderina mokyklos vaiko gerovės komisijoje ir teikia tvirtinti direktoriui iki rugsėjo 15 d. Atvykus naujiems mokiniams, kurie turi specialiųjų ugdymosi poreikių, reikiamos programos parengiamos per 10 kalendorinių dienų, suderinamos mokyklos vaiko gerovės komisijoje ir teikiamos tvirtinti direktoriui;

20.5. specialiųjų poreikių mokiniams į mokyklą atvykus jau prasidėjus mokslo metams, specialiųjų poreikių mokinių sąrašas tikslinamas, rengiamos programos ir tvirtinamos pagal 20.4. punkte nustatytą tvarką;

20.6. planuodami ugdymo turinį mokytojai ilgalaikiuose ir trumpalaikiuose planuose planuoja ir mokinių pažangos bei pasiekimų vertinimą, jį sieja su mokymo(si) tikslais, atsižvelgdami į mokinių mokymosi patirtį ir gebėjimus;

20.7. vertinimo metodus mokytojai derina tarp savęs, aptaria su mokiniais ir jų tėvais (globėjais, rūpintojais).

21. Mokytojų tarybos posėdyje (2022 m. birželio 17 d. protokolo Nr. LS – 9) priimti susitarimai dėl mokyklos ugdymo turinio įgyvendinimo:

21.1. mokyklos ugdymo plano tikslų, nuostatų, principų;

21.2. mokykloje vykdomų ugdymo programų ir jų įgyvendinimo;

21.3. dalykų mokymui skiriamų pamokų skaičiaus;

21.4. reikalavimų mokinio individualiam ugdymo planui sudaryti;

21.5. ugdymo turinio integravimo nuostatų;

21.6. mokinio pasiekimų bei pažangos vertinimo būdų ir laikotarpių;

21.7. siūlomų pasirinkti dalykų, dalykų modulių;

21.8. laikinųjų grupių sudarymo;

21.9. švietimo pagalbos teikimo;

21.10. sprendimų, numatomų mokinių pasiekimams gerinti (ypač tiems, kurie nepasiekia patenkinamojo lygio), konsultacijų mokymosi pagalbai teikti;

21.11. dalykų mokymo intensyvinimo;

21.12. socialinės – pilietinės veiklos organizavimo pagrindinio ugdymo programoje;

21.13. projektinės veiklos organizavimo;

21.14. mokymosi sąlygų sudarymo mokiniams mokytis ne tik klasėje, bet ir įvairiose aplinkose; mokymo ir mokymosi išteklių panaudojimo;

21.15. neformaliojo vaikų švietimo veiklos organizavimo;

21.16. ugdymo karjerai, sveikatos ugdymo organizavimo;

21.17. reikalavimų mokinių elgesiui;

21.18. pamokų, skiriamų mokinių ugdymo poreikiams tenkinti, panaudojimo;

21.19. bendradarbiavimo su mokinių tėvais (globėjais, rūpintojais) tikslų ir būdų;

21.20. bendradarbiavimo su įstaigomis, įmonėmis ar asociacijomis ir kt.;

21.21. bendrų kalbos ugdymo reikalavimų mokykloje;

21.22. skaitymo, rašymo, kalbėjimo, skaičiavimo ir skaitmeninių gebėjimų ugdymo per visų dalykų pamokas;

21.23. nuoseklios ir ilgalaikės socialines emocines kompetencijas ugdančios prevencinės programos pasirinkimo.

22. Mokyklos ugdymo plano projektas derinamas su mokyklos taryba, taip pat su Jonavos rajono savivaldybės administracijos Švietimo, kultūros ir sporto skyriumi. Mokyklos ugdymo planą mokyklos vadovas tvirtina iki ugdymo proceso pradžios.

**TREČIASIS SKIRSNIS**

**UGDYMO VEIKLŲ ĮGYVENDINIMAS**

23. Mokykla, įgyvendindama pradinio ir pagrindinio ugdymo programas:

23.1. vadovaujasi Lietuvos higienos norma HN 21:2017 „Mokykla, vykdanti bendrojo ugdymo programas. Bendrieji sveikatos ir saugos reikalavimai“, patvirtinta Lietuvos Respublikos sveikatos apsaugos ministro 2011 m. rugpjūčio 10 d. įsakymu Nr. V-773 „Dėl Lietuvos higienos normos HN 21:2017. Mokykla, vykdanti bendrojo ugdymo programas. Bendrieji sveikatos saugos reikalavimai“ (toliau – Higienos norma);

23.2. sudaro sąlygas mokiniui mokytis pagarba vienas kitam tarp mokinių, mokinių ir mokytojų, kitų mokyklos darbuotojų grįstoje, psichologiškai, dvasiškai ir fiziškai sveikoje ir saugioje aplinkoje, laiku pastebi ir nedelsdama sustabdo patyčių ir smurto apraiškas, užtikrina higienos reikalavimų neviršijantį mokymosi krūvį;

23.3. sudaro sąlygas mokiniui ugdytis bendrąsias kompetencijas, aktyviai veikti, tyrinėti, bendrauti ir bendradarbiauti įvairiose veiklose ir fizinėse bei virtualiose aplinkose, dalį formaliojo ir neformaliojo švietimo veiklų organizuodama už mokyklos ribų (gamtoje, muziejuose, įvairiose įstaigose ir pan.).

24. Mokykla, įgyvendindama mokyklos ugdymo turinį, organizuoja kryptingas sveikos gyvensenos stiprinimo ir prevencines veiklas, pasirinkdama nuoseklias ir ilgalaikes prevencines programas: psichoaktyviųjų medžiagų vartojimo prevencijos programą „Savu keliu” (SPPC 2017 m. birželio 6 d. įsakymas Nr. (1.3) V-37) bei Olweus patyčių prevencijos programos kokybės užtikrinimo sistemą OPKUS (2017 m. kovo 1 d. sutartis Nr. 3ESF3-14). Šios programos įgyvendinamos integruojant į kitų mokomųjų dalykų turinį, neformaliojo švietimo veiklas. Mokykla, sudarydama sąlygas kiekvienam mokiniui nuolat jose dalyvauti, įgyvendina Smurto prevencijos įgyvendinimo mokyklose rekomendacijas, patvirtintas Lietuvos Respublikos švietimo ir mokslo ministro 2017 m. kovo 2 d. įsakymu Nr. V-190 „Dėl Smurto prevencijos įgyvendinimo mokyklose rekomendacijų patvirtinimo“.

25. Žmogaus saugos bendroji programa, patvirtinta Lietuvos Respublikos švietimo ir mokslo ministro 2012 m. liepos 18 d. įsakymu Nr. V-1159 ,,Dėl Žmogaus saugos bendrosios programos patvirtinimo“, vykdant pradinio ugdymo programą, įgyvendinama integruojant į mokomųjų dalykų turinį, neformaliojo švietimo veiklas.

26. Sveikatos ir lytiškumo ugdymo bei rengimo šeimai bendroji programa, patvirtinta Lietuvos Respublikos švietimo ir mokslo ministro 2016 m. spalio 25 d. įsakymu Nr. V-941 ,,Dėl Sveikatos ir lytiškumo ugdymo bei rengimo šeimai bendrosios programos patvirtinimo“, įgyvendinama integruojant į pradinio ir pagrindinio ugdymo mokomųjų dalykų turinį, neformaliojo švietimo veiklas.

27. Ugdymo karjerai programa, patvirtinta Lietuvos Respublikos švietimo ir mokslo ministro 2014 m. sausio d. įsakymu Nr. V-72 ,,Dėl Ugdymo karjerai programos patvirtinimo“, įgyvendinama skiriant projektinę dieną ir papildomą ugdymo laiką – neformaliąją veiklą pagrindinio ugdymo mokiniams užtikrinant programos nuoseklumo įgyvendinimo principus ir siekiant jose numatytų kompetencijų ugdymo.

28. Nacionalinio saugumo, informacinio raštingumo, verslumo, finansinio raštingumo, antikorupcinio ugdymo ir kitas visuomenėje aktualias temas dalykų mokytojai integruoja į mokomųjų dalykų turinį.

29. Etninės kultūros ugdymo programa, patvirtinta Lietuvos Respublikos švietimo ir mokslo ministro 2012 m. balandžio 12 d. įsakymu Nr. V-651 ,,Dėl Pagrindinio ugdymo etninės kultūros bendrosios programos ir Vidurinio ugdymo etninės kultūros bendrosios programos patvirtinimo“, integruojama į dalykų programas.

30. Kultūros paso programa, patvirtinta Lietuvos Respublikos kultūros ministro ir Lietuvos Respublikos švietimo, mokslo ir sporto ministro 2018 m. liepos 13 d. įsakymu Nr. ĮV-572-/V-650 ,,Dėl Kultūros paso koncepcijos patvirtinimo“ įgyvendinama mokinių apsilankymais kultūros renginiuose, dalyvaujant kultūrinės edukacijos renginiuose.

31. Geros savijautos programa, patvirtinta Lietuvos Respublikos švietimo, mokslo ir sporto ministro 2021 m. liepos 9 d. įsakymu Nr. V-1259 ,,Dėl Geros savijautos programos ir jos įgyvendinimo tvarkos aprašo patvirtinimo“ skirta mokinių emocinei sveikatai, fizinei būklei ir socialiniams įgūdžiams atstatyti ir palaikyti.

32. Ugdymo veiklos, kurios organizuojamos už mokyklos ribų (muziejuose, parkuose, atviros prieigos centruose ir kt.) ir trunkančios ilgiau nei viena pamoka, pateikiamos 12 punkte.

33. Socialinė – pilietinė veikla kiekvienam mokiniui, kuris mokosi pagal pagrindinio ugdymo programą, yra privaloma (ne mažiau kaip 10 valandų per mokslo metus). Mokiniui yra sudaromos galimybės rinktis socialines – pilietines veiklas:

|  |  |  |  |
| --- | --- | --- | --- |
| **Eil. Nr.** | **Socialinė veikla** | **Klasės** | **Valandų skaičius**  **(nuo ... iki)** |
| 1. | Dalyvavimas mokyklos renginiuose | 5 – 10 | 1 – 3 |
| 2. | Akcija „Darom – 2021” | 5 – 10 | 1 – 2 |
| 3. | Akcija „Gerumo mėnuo” | 5 – 10 | 1 – 2 |
| 4. | Pilietinės akcijos | 5 – 10 | 1 – 3 |
| 5. | Savitvarka | 5 – 10 | 1 – 3 |
| 6. | Dalyvavimas projektinėje veikloje | 5 – 10 | 1 – 3 |
| 7. | Socialinės (karitatyvinės) veiklos | 5 – 10 | 1 – 3 |
| 8. | Savanorystė | 5 – 10 | 1 – 3 |

Veiklos yra fiksuojamos el. dienyne. Mokiniams, pateikusiems pažymėjimą, patvirtinantį savanorio atliktą savanorišką tarnybą pagal Jaunimo savanoriškos tarnybos organizavimo aprašą, patvirtintą Lietuvos Respublikos socialinės apsaugos ir darbo ministro 2018 m. birželio 22 d. įsakymu Nr. A1-317 ,,Dėl Jaunimo savanoriškos tarnybos organizavimo tvarkos aprašo patvirtinimo“, įskaitoma socialinė – pilietinė veikla.

34. Mokykloje sudarytos sąlygos mokiniui kasdien turėti fiziškai aktyvią pertrauką tarp pamokų, ne trumpesnę kaip 20 min. Aktyvioms veikloms skirta pertrauka yra po trijų pamokų.

35. Mokykla planuoja ir organizuoja kryptingus sveikos gyvensenos, sveikatos saugojimo ir stiprinimo renginius.

36. Didelis dėmesys skiriamas sportiniai veiklai gamtoje.

37. Mokykla ugdymo(si) aplinką kuria, vadovaudamasi Higienos norma, Ugdymo programų aprašais.

**KETVIRTASIS SKIRSNIS**

**INDIVIDUALAUS UGDYMO PLANO SUDARYMAS. MOKINIO PAŽANGOS IR PASIEKIMŲ VERTINIMAS**

38. Mokinio individualus ugdymo planas – tai kartu su mokiniu sudaromas jo galioms ir mokymosi poreikiams pritaikytas ugdymosi planas, padedantis išsikelti tikslus, juos įgyvendinti, prisiimti asmeninę atsakomybę už mokymąsi.

39. Individualus ugdymo planas sudaromas:

39.1. mokiniui, kuris yra mokomas namie pagal pagrindinio ugdymo programą;

39.2. mokiniui, turinčiam specialiųjų ugdymosi poreikių;

39.3. mokiniui, atvykusiam mokytis iš užsienio.

40. Mokinio individualus ugdymo planas sudaromas ir įgyvendinamas bendradarbiaujant mokytojams, mokiniams, mokinių tėvams (globėjams, rūpintojams) ir mokyklos vadovams, švietimo pagalbos specialistams. Sudarant individualų ugdymo planą atsižvelgiama į mokykloje turimą informaciją apie mokinį ir jo mokymosi pasiekimus. Mokinio individualiame plane numatomi mokymosi uždaviniai, mokinio indėlis į mokymąsi, apibrėžti sėkmės kriterijai, numatyta reikiama mokymosi pagalba.

41. Mokykla, rengdama individualų ugdymo planą:

41.1. pritaiko Bendrąjį ugdymo planą;

41.2. numato specialiąsias pamokas;

41.3. teikia mokymosi pagalbą, padedančią įveikti mokymosi sunkumus, kylančius dėl specialiųjų ugdymosi poreikių;

41.4. per mokslo metus gali keisti specialiųjų pamokų ir individualiai pagalbai skiriamų valandų skaičių;

41.5. gali intensyvinti mokiniui teikiamą specialiąją pagalbą ar mokymo pagalbą nustatytą laikotarpį, skirdama papildomų ugdymo valandų kiekvienam mokiniui individualiai;

41.6. užtikrina specialiųjų ugdymosi poreikių turinčių mokinių ugdymo tęstinumą ir nuoseklumą;

42. Mokinio pasiekimai ir pažanga ugdymo procese vertinami vadovaujantis:

42.1. teisės aktais, reglamentuojančiais bendrąjį ugdymą ir mokinio pasiekimų ir pažangos vertinimą;

42.2. mokyklos priimtais sprendimais dėl mokinių pasiekimų ir pažangos vertinimo ar įvertinimo, kurie yra skelbiami mokyklos interneto svetainėje.

43. Mokinio vertinimo rezultatas fiksuojamas įrašu arba balu, taikant 10 balų vertinimo sistemą.

**PENKTASIS SKIRSNIS**

**MOKINIŲ MOKYMOSI KRŪVIO REGULIAVIMAS**

44. Mokyklos direktoriaus pavaduotojas ugdymui organizuoja mokyklos veiklą, susijusią su 1-10 klasių mokinių mokymosi krūvių reguliavimu vadovaujantis Lietuvos higienos norma HN 21:2017 ,,Mokykla, vykdanti bendrojo ugdymo programas. Bendrieji sveikatos saugos reikalavimai“, patvirtinta Lietuvos Respublikos sveikatos apsaugos ministro 2011 m. rugpjūčio 10 d. įsakymu Nr. V-773 ,,Dėl Lietuvos higienos normos HN 21:2017 ,,Mokykla, vykdanti bendrojo ugdymo programas. Bendrieji sveikatos saugos reikalavimai“ patvirtinimo“:

44.1. kartą per pusmetį jungtiniame metodinių grupių posėdyje organizuoja mokytojų bendradarbiavimą sprendžiant mokinių mokymosi motyvacijos ir mokymosi krūvio optimizavimo klausimus;

44.2. organizuoja ir vykdo mokinių mokymosi krūvio bei mokiniams skiriamų namų darbų stebėseną ir kontrolę pagal ugdymo proceso priežiūros planą;

44.3. užtikrina, kad mokiniams per dieną nebūtų skiriamas daugiau kaip vienas kontrolinis darbas. Apie kontrolinį darbą mokiniai informuojami ne vėliau kaip prieš savaitę. Mokytojai pildo kontrolinių darbų skyrimo formą ir, susitarę tarpusavyje, gali koreguoti kontrolinių darbų laiką. Kontroliniai darbai negali būti rašomi po ligos ar atostogų;

44.4. mokiniams, kurie mokosi pagal pagrindinio ugdymo programos pirmąją dalį, maksimalus privalomų pamokų skaičius skiriamas suderinus su mokinių tėvais (globėjais, rūpintojais).

45. Mokymosi pagalbai skiriama trumpalaikių ar ilgalaikių konsultacijų. Trumpalaikės konsultacijos (trumpesnės už pamokos trukmę) neįskaitomos į mokinio mokymosi krūvį, o ilgalaikės (trukmė lygi pamokos trukmei) įskaitomos į mokymosi krūvį. Mokinių tėvai (globėjai, rūpintojai) elektroniniu dienynu ar kitu būdu informuojami apie mokiniui siūlomą suteikti mokymosi pagalbą, apie mokinio daromą pažangą.

46. Ugdomoji veikla (derinant formaliojo ir neformaliojo švietimo programų turinį) per dieną 1 kl. mokiniams gali trukti ne ilgiau nei 5 ugdymo valandas, 2 – 4 klasėse – 6 valandas, o 5 – 10 klasėse – ne daugiau kaip 7 pamokos.

47. Mokykla užtikrina, kad užduotys, kurios skiriamos atlikti namuose:

47.1. atitiktų mokinio galias;

47.2. būtų tikslingos ir naudingos tolesniam mokymui ir mokymuisi;

47.3. nebūtų užduodamos atostogoms;

47.4. nebūtų skiriamos dėl įvairių priežasčių neįvykusių pamokų uždaviniams įgyvendinti.

48. Mokiniams, kurie negali tinkamai atlikti namų darbų dėl nepalankių socialinių ekonominių kultūrinių sąlygų namuose, sudaromos sąlygos juos atlikti mokykloje (namų darbų klubai, pailgintos dienos grupė) arba jie nukreipiami į dienos centrą.

49. Mokiniai, lankantys Jonavos Meno ir/ar Sporto mokyklą, nuo menų ir fizinio ugdymo privalomojo dalykosavaitinių pamokų lankymo tėvų prašymu neatleidžiami, nes sudėtinga būtų užtikrinti jų saugumą mokykloje.

**ŠEŠTASIS SKIRSNIS**

**MOKYMOSI PAGALBOS TEIKIMAS**

50. Mokykla sudaro sąlygas kiekvienam mokiniui mokytis pagal jo galias ir siekti kuo aukštesnių pasiekimų.

51. Mokyklos direktoriaus pavaduotojas ugdymui atsakingas už mokymosi pasiekimų stebėsenos koordinavimą ir mokymosi pagalbos teikimo organizavimą.

52. Mokykla, keldama uždavinį pagerinti mokinių pasiekimus konkrečioje srityje, atsižvelgia į mokinių poreikius, tėvų lūkesčius, mokyklos kontekstą, pasirinkdama veiksmingas priemones šiems uždaviniams įgyvendinti.

53. Siekdama pagerinti mokinių pažangą ir pasiekimus, mokykla:

53.1. kelia aukštus mokymosi lūkesčius kiekvienam mokiniui (tarp jų ir žemus pasiekimus turintiems mokiniams);

53.2. suteikia pagalbą pirmiausia tiems mokiniams, kurių pasiekimai žemi;

53.3. sudaro sąlygas mokykloje atlikti namų darbų užduotis;

53.4. stiprina mokinių motyvaciją kryptingai veikti, siekiant mokymosi tikslų;

53.5. daug dėmesio skiria formuojamajam vertinimui pamokoje, diagnostiniam vertinimui;

53.6. sudaro sąlygas mokytojams tobulinti ugdymo individualizavimo metodiką, prireikus pasitelkia švietimo pagalbos specialistus ugdymo turiniui planuoti ir laiku koreguoti, atsižvelgiant į mokinių mokymosi pagalbos poreikius;

53.7. sudaro galimybes mokytojams tobulinti profesines žinias, ypač dalykines kompetencijas ir gebėjimus, organizuoti ugdymo procesą įvairių gebėjimų ir poreikių mokiniams, berniukams ir mergaitėms;

53.8. nuolat aptaria mokinių pasiekimų gerinimo klausimus mokyklos bendruomenėje;

53.9. nuolat stebi ugdymo procesą, laiku nustato, kokios reikia pagalbos, ir teikia ją mokiniams, ypatingai iš tų šeimų, kuriose nepalanki socialinė ir kultūrinė aplinka, kurių lietuvių kalba nėra gimtoji;

53.10. mokiniai skatinami rinktis mokymosi strategijas, padedančias atskleisti kūrybingumą.

54. Mokymosi procesas mokykloje nuolat stebimas ir laiku nustatomi mokiniui kylantys mokymosi sunkumai. Apie atsiradusius mokymosi sunkumus informuojami mokyklos švietimo pagalbos specialistai, mokinio tėvai (globėjai, rūpintojai) ir kartu tariamasi, kaip bus organizuojama veiksminga mokymosi pagalba.

55. Mokymosi pagalbos organizavimas aprėpia ne tik priimamus sprendimus, bet ir panaudotų priemonių poveikio analizę (kas jau nuveikta, kokie rezultatai).

56. Mokymosi pagalba teikiama laiku, atsižvelgiant į mokančio mokytojo ar švietimo pagalbos specialisto rekomendacijas, ir turi atitikti mokinio mokymosi galias. Mokymosi pagalbos teikimo dažnumas ir intensyvumas priklauso nuo jos poveikio mokiniui, atsižvelgus į mokančio mokytojo rekomendacijas.

57. Mokymosi pagalba mokykloje teikiama kiekvienam mokiniui, kuriam ji reikalinga. Ypač svarbi mokymosi pagalba mokiniui:

57.1. dėl ligos ar kitų priežasčių praleidusiam dalį pamokų;

57.2. gavusiam nepatenkinamą atsiskaitomųjų ar kitų užduočių įvertinimą;

57.3. gavusiam kelis iš eilės nepatenkinamus kurio nors dalyko įvertinimus;

57.4. jei pasiekimų lygis (vieno ar kelių dalykų) žemesnis, nei numatyta Pagrindinio ugdymo bendrosiose programose, ir mokinys nedaro pažangos;

57.5. jei nacionalinio pasiekimų patikrinimo metu nepasiekiamas patenkinamas lygmuo;

57.6. jei jo pasiekimai yra aukščiausio lygmens ir (ar) jei jis siekia domėtis pasirinkta mokymosi sritimi;

57.7. patyrusiam mokymosi sunkumų COVID-19 pandemijos metu;

57.7. kitais mokyklos pastebėtais mokymosi pagalbos poreikio atvejais.

58. Mokykla užtikrina sisteminę mokymosi pagalbą, kuri apima: žemų pasiekimų prevenciją, intervenciją sprendžiant iškilusias problemas ir kompensacines priemones (suteikiama tai, ko mokiniai negali gauti namuose, ir pan.).

59. Mokymosi pagalbos veiksmingumas analizuojamas ir kompleksiškai vertinamas pagal individualią mokinių pažangą ir pasiekimų dinamiką.

**SEPTINTASIS SKIRSNIS**

**MOKINIŲ MOKYMOSI PASIEKIMŲ IR PAŽANGOS VERTINIMAS**

60. Vertinant mokinių pasiekimus ir pažangą vadovaujamasi Ugdymo programų aprašu, Pradinio ir Pagrindinio ugdymo bendrosiomis programomis, Nuosekliojo mokymosi pagal bendrojo ugdymo programas tvarkos aprašu ir kitais teisės aktais, reglamentuojančiais mokinių pasiekimų ir pažangos vertinimą.

61. Mokytojas, planuodamas 1 klasės mokinių pasiekimus ir vertinimą, susipažįsta su priešmokyklinio ugdymo pedagogo parengtomis rekomendacijomis – išvada apie vaiko pasiekimus (jei mokinys lankė priešmokyklinę grupę), švietimo pagalbos specialisto, jei buvo teikta pagalba, parengtomis rekomendacijomis. Mokytojai, planuodami mokinių, pradedančių mokytis pagal pagrindinio ugdymo programą, pažangos ir pasiekimų vertinimą, atsižvelgia į pradinio ugdymo programos baigimo pasiekimų ir pažangos vertinimo apraše pateiktą informaciją.

62. 1-10 klasių mokinių pažangos ir pasiekimų vertinimo ugdymo procese būdai ir laikotarpiai numatyti mokyklos direktorės 2014 m. kovo 31 d. įsakymu Nr. V - 74 patvirtintame mokyklos Mokinių pasiekimų ir pažangos vertinimo tvarkos apraše.

63. Pusmečio mokinių pažanga fiksuojama elektroniniame dienyne (toliau – Dienynas).

64. 1 – 4 klasių mokinių pasiekimai fiksuojami atitinkamose Dienyno skiltyse įrašant mokinio pasiektą mokymosi lygį (patenkinamas, pagrindinis, aukštesnysis) pagal pasiekimų požymius, aprašytus Bendrojoje programoje.

65. Mokinių, besimokančių pagal pradinio ugdymo programą, pažanga ir pasiekimai pažymiais nevertinami. Pažangai ir pasiekimams vertinti taikomas formuojamasis ugdomasis (žodžiu ar raštu), diagnostinis ir apibendrinamasis sumuojamasis vertinimas.

66. Mokinių, besimokančių pagal pagrindinio ugdymo programą, pasiekimams vertinti taikoma 10 balų vertinimo sistema.

67. Pagrindinio ugdymo programos pirmojoje ir antrojoje dalyse:

67.1. pasirenkamųjų dalykų: „Teksto analizė”, „Aritmetika ir geometrija“ pasiekimai vertinami įrašu „įskaityta“ arba „neįskaityta“;

67.2. tikybos, etikos, žmogaus saugos, pilietiškumo pagrindų dalykų mokymosi pasiekimai vertinami įrašu „įskaityta“ arba „neįskaityta“;

67.3. fizinio ugdymo, dailės, muzikos ir technologijų mokymosi pasiekimai vertinami 10 balų vertinimo sistema;

67.4. mokinių, kurie mokosi lietuvių kalbos ir matematikos išlyginamųjų modulių, pasiekimai vertinami įrašu „įskaityta“ arba „neįskaityta“.

68. Atsiradus specialiosios medicininės fizinio pajėgumo grupės mokinių, jų pasiekimai fizinio ugdymo pratybose vertinami įrašu „įskaityta“ arba „neįskaityta“.

69. Daugiau dėmesio skiriama mokytis padedančiam formuojamajam vertinimui, t. y. mokinio mokymosi stebėjimui, laiku teikiamam atsakui (grįžtamajam ryšiui) ir ugdymo turinio pritaikymui. Diagnostiniu vertinimu nustatomi mokinio pasiekimai ir pažanga tam tikro mokymosi etapo pradžioje ir pabaigoje, numatomi tolesnio mokymosi žingsniai, suteikiama mokymosi pagalba sunkumams įveikti.

70. Mokykla, siekdama padėti kiekvienam mokiniui pagal galias pasiekti aukštesnius ugdymo(si) rezultatus:

70.1. pritaiko mokymą pagal mokinio gebėjimus, kad jis galėtų siekti aukštesnių rezultatų;

70.2. užtikrina mokinių pažangos ir pasiekimų vertinimo būdų ir formų dermę mokykloje (ypač mokytojams, dirbantiems su ta pačia klase), remiasi vertinimo metu sukaupta informacija;

70.3. informuoja mokinių tėvus (globėjus, rūpintojus) apie mokinių mokymosi pažangą ir pasiekimus, vadovaudamasi Lietuvos Respublikos asmens duomenų teisinės apsaugos įstatymu ir mokyklos nustatyta tvarka, prireikus koreguoja mokinio individualų ugdymo planą. Kartu su mokinių tėvais (globėjais, rūpintojais) aptaria mokinių daromą pažangą, mokymosi pasiekimus ir numato, kaip juos gerinti ir pritaikyti turinį.

71. Jei mokinys:

71.1. neatliko mokyklos numatytos vertinimo užduoties (kontrolinio darbo ar kt.), numatomas laikas, per kurį jis turi atsiskaityti, ir suteikiama reikiama mokymosi pagalba iki mokiniui atsiskaitant. Jeigu mokinys ugdymo laikotarpiu per mokyklos numatytą laiką neatsiskaitė ir nepademonstravo pasiekimų, jie prilyginami žemiausiam 10 balų sistemos įvertinimui „labai blogai“;

71.2. neatliko dėl pateisinamų priežasčių (pavyzdžiui, ligos), ugdymo laikotarpio pabaigoje fiksuojamas įrašas „atleista”, o mokiniams sugrįžus į ugdymo procesą, suteikiama reikiama mokymosi pagalba.

72. Nacionalinio mokinių pasiekimų patikrinimo rezultatai neįskaičiuojami į ugdymo laikotarpio (pusmečio) įvertinimą.

**AŠTUNTASIS SKIRSNIS**

**ASMENŲ, BAIGUSIŲ UŽSIENIO VALSTYBĖS AR TARPTAUTINĖS ORGANIZACIJOS PAGRINDINIO UGDYMO PROGRAMOS DALĮ AR PRADINIO, PAGRINDINIO UGDYMO PROGRAMĄ, UGDYMO ORGANIZAVIMAS**

73. Mokykla priima atvykusį asmenį, baigusį užsienio valstybės, tarptautinės organizacijos pagrindinio ugdymo programos dalį ar pradinio, pagrindinio ugdymo programą, mokytis pagal Nuosekliojo mokymosi tvarkos aprašą, patvirtintą Lietuvos Respublikos švietimo ir mokslo ministro 2005 m. balandžio 5 d. įsakymu Nr. ISAK-556 „Dėl Nuosekliojo mokymosi pagal bendrojo ugdymo programas tvarkos aprašo patvirtinimo“ ir numato jo mokymąsi, vadovaudamasi Bendrųjų ugdymo planų 44 – 46 punktais.

**DEVINTASIS SKIRSNIS**

**LAIKINŲJŲ MOKYMOSI GRUPIŲ SUDARYMAS, KLASIŲ DALIJIMAS**

74. Laikinųjų grupių sudarymo ir klasių dalijimo į grupes principai:

74.1. vadovaujantis kontekstualumo principu, laikinosios grupės sudaromos ir klasės dalijamos atsižvelgiant į aplinkos ypatumus: mokinių skaičių klasėje, jų poreikius ir saugumą, turimus mokytojus specialistus;

74.2. vadovaujantis veiksmingumoprincipu,siekiama įtvirtinti ugdymo turinio individualizavimą ir diferencijavimą:

74.2.1. 5 - 8 klasėse pasirenkamųjų pamokų metu sudaromos laikinosios grupės;

74.2.2. 5 - 10 klasėse doriniam ugdymui sudaromos laikinosios grupės iš gretimų klasių mokinių, jeigu tos pačios klasės mokiniai yra pasirinkę tikybą ir etiką;

74.2.3. mokymosi, švietimo pagalbai teikti (ilgalaikės, trumpalaikės konsultacijos) sudaromos laikinosios grupės;

74.3. vadovaujantis finansinių galimybių principu, laikinosios grupės sudaromos ir klasės dalijamos atsižvelgiant į klasės krepšelyje turimas lėšas;

74.4. vadovaujantis demokratiškumo principu, laikinųjų grupių sudarymo ir klasių dalijimo į grupes klausimus sprendžia mokytojų taryba, sprendimus suderina mokyklos taryba, atsižvelgdamos į mokinių polinkius, poreikius bei pageidavimus.

**DEŠIMTASIS SKIRSNIS**

**MOKINIŲ UGDYMO NAMIE ORGANIZAVIMAS**

75. Mokinių ugdymas namie organizuojamas vadovaujantis Mokinių mokymo stacionarinėje asmens sveikatos priežiūros įstaigoje ir namuose organizavimo tvarkos aprašu, patvirtintu Lietuvos Respublikos švietimo ir mokslo ministro 2012 m. rugsėjo 26 d. įsakymu Nr. V – 1405, Pagrindinio ir vidurinio ugdymo programų bendrųjų ugdymo planų 2 skyriaus vienuoliktojo skirsnio nuostatomis.

.

**VIENUOLIKTASIS SKIRSNIS**

**UGDYMO ORGANIZAVIMAS GRUPINE MOKYMOSI FORMA NUOTOLINIU MOKYMO PROCESO ORGANIZAVIMO BŪDU MOKINIAMS, KURIE MOKOMI KASDIENIU MOKYMO PROCESO ORGANIZAVIMO BŪDU**

76. Karantino, ekstremalios situacijos, ekstremalaus įvykio ar įvykio, keliančio pavojų mokinių gyvybei, laikotarpiu arba esant aplinkybėms mokykloje, dėl kurių ugdymas negali būti organizuojamas kasdieniu mokymo proceso organizavimo būdu, ugdymo procesas gali būti koreguojamas arba laikinai stabdomas, arba organizuojamas nuotoliniu mokymo proceso organizavimo būdu.

77. Mokykla, planuodama organizuoti ugdymo procesą nuotolinio mokymo proceso organizavimo būdu, vadovaujasi Mokymo nuotoliniu ugdymo proceso organizavimo būdu kriterijų aprašu, patvirtintu Lietuvos Respublikos švietimo, mokslo ir sporto ministro 2020 m. liepos 3 d. įsakymu Nr. V-1006 ,,Dėl Mokymo nuotoliniu ugdymo proceso organizavimo būdu kriterijų aprašo patvirtinimo“.

78. Organizuojant ugdymo procesą nuotoliniu mokymo proceso organizavimo būdu, įvertinamos mokinių mokymosi sąlygos namuose, aprūpinimas mokymosi priemonėmis, reikalingomis dalyvauti nuotolinio mokymosi procese. Mokykla sprendžia ir šalina priežastis, dėl kurių mokiniai negali mokytis nuotolinio mokymo proceso organizavimo būdu. Pastebėjus, kad mokinio namuose nėra sąlygų mokytis, sudaromos sąlygos mokytis mokykloje.

79. Mokykla, organizuodama ugdymo procesą nuotoliniu mokymo proceso organizavimo būdu, užtikrina visų mokymui būtinų mokymosi išteklių organizavimą, struktūrą. Mokykloje yra įdiegta mokytojų ir pagalbos mokiniui specialistų bendradarbiavimo platforma (G Suite), kurioje mokytojai gali dalintis veiklomis, kūrybinėmis užduotimis, prevencinės veiklos vykdymo idėjomis.

80. Mokykla gali priimti sprendimą mokiniams, kurie mokosi kasdieniu mokymo proceso organizavimo būdu, dalį ugdymo proceso įgyvendinti nuotoliniu mokymo proceso organizavimo būdu: 5 – 8 klasių mokiniams iki 10 procentų ugdymo procesui skiriamo laiko per mokslo metus, o 9 – 10 klasių mokiniams – iki 30 procentų.

81. Mokykla, pradėdama ugdymo procesą organizuoti nuotoliniu mokymo proceso organizavimo būdu, pertvarko pamokų tvarkaraštį, pritaikydama jį sinchroniniam ir asinchroniniam ugdymui organizuoti. Sinchroninio ugdymo nepertraukiama trukmė – 2 val. Pamokos struktūra pritaikoma asinchroniniam ir sinchroniniam ugdymui organizuoti, atsižvelgiant į dalyko programos ypatumus ir mokinių amžių. Nustatoma pertraukų trukmė, iš kurių viena – ilgesnės trukmės, skirta pietų pertraukai.

**DVYLIKTASIS SKIRSNIS**

**NEFORMALIOJO VAIKŲ ŠVIETIMO ORGANIZAVIMAS MOKYKLOJE**

82. Neformaliojo vaikų švietimo veikla skirta mokinių asmeninėms, socialinėms, edukacinėms kompetencijoms ugdyti per pasirinktą meninę, sportinę, kūrybinę veiklą.

83. Neformalusis vaikų švietimas įgyvendinamas pagal Neformaliojo vaikų švietimo koncepciją, patvirtintą Lietuvos Respublikos švietimo ir mokslo ministro 2005 m. gruodžio 30 d. įsakymu Nr. ISAK-2695.

84. Neformalusis švietimas organizuojamas:

84.1. vadovaujantis prieinamumo principu, sudaromos lygios galimybės visiems mokiniams pagal poreikius ir gebėjimus pasirinkti neformaliojo švietimo programas, ypatingai tiems, kurie turi nepalankias socialines, ekonomines, kultūrines sąlygas namuose;

84.2. vadovaujantis lankstumo principu, mokinys dėl įvairių priežasčių turi teisę atsisakyti arba keisti neformaliojo švietimo veiklos pobūdį;

84.3. vadovaujantis tęstinumo principu, sudaromos galimybės mokiniams tobulinti savo gebėjimus bei dalyvauti saviraiškoje visose švietimo pakopose mokykloje ir už jos ribų;

84.4. vadovaujantis demokratiškumo principu:

84.4.1. neformaliojo švietimo programas mokytojai siūlo mokiniams mokslo metų pabaigoje gegužės, birželio mėnesiais, pateikdami programų sąrašus viešai mokyklos stende;

84.4.2. sprendimus dėl neformaliojo švietimo valandų skaičiaus skyrimo, mokinių skaičiaus grupėje (ne mažiau kaip 8 mokiniai) nustatymo priėmė mokyklos taryba (2022-06-20, prot. Nr. LS – 10 ), atsižvelgdama į mokinių polinkius ir poreikius bei į mokyklos galimybes;

84.5. vadovaujantis atvirumo principu, neformaliojo švietimo veikla (turinys, formos, renginiai) žinoma visiems mokiniams, skelbiami viešai mokyklos stende;

84.6. vadovaujantis finansinių galimybiųprincipu, neformaliojo švietimo valandų skaičius nustatomas, atsižvelgiant į turimas klasės krepšelio lėšas, mokinių skaičių, mokytojų pamokų krūvius, galimybes.

85. Mokiniams pageidaujant, neformaliojo vaikų švietimo programos mokinių atostogų metu vykdomos vadovaujantis Jonavos rajono savivaldybės administracijos Švietimo, kultūros ir sporto skyriaus vedėjo 2008 m. birželio 30 d. įsakymu Nr. 1Š-150 „Dėl neformaliojo vaikų švietimo programų vykdymo mokinių atostogų metu tvarkos aprašo patvirtinimo“.

86. Neformaliojo vaikų švietimo programose dalyvaujantys mokiniai registruojami mokinių registre.

**TRYLIKTASIS SKIRSNIS**

**UGDYMO TURINIO INTEGRAVIMAS**

87. Mokykloje kai kurių dalykų mokoma integruotai. Jiems skiriamos pamokos numatomos mokytojų ilgalaikiuose planuose.

88. Integruotų pamokų apskaitai užtikrinti (kai pamokoje dirba du mokytojai) integruojamų dalykų pamokų turinys įrašomas elektroniniame dienyne.

89. Į ugdymo turinį integruojamos šios programos:

89.1. „Ugdymo karjerai programa“ (patvirtinta Lietuvos Respublikos švietimo ir mokslo ministro 2014 m. sausio 15 d. įsakymu Nr. V-72);

89.2. 1-10 klasių mokiniams „Alkoholio, tabako ir kitų psichiką veikiančių medžiagų vartojimo prevencijos programa“ (patvirtinta Lietuvos Respublikos švietimo ir mokslo ministro 2006 m. kovo 17 d. įsakymu Nr. ISAK-494);

89.3. 1-4 klasių mokiniams „Žmogaus saugos programa“ (patvirtinta Lietuvos Respublikos švietimo ir mokslo ministro 2012 m. liepos 18 d. įsakymu Nr. V-1159);

89.4. 1-10 klasių mokiniams „Sveikatos ir lytiškumo ugdymo bei rengimo šeimai bendroji programa” (patvirtinta Lietuvos Respublikos švietimo ir mokslo ministro 2016 m. spalio 25 d. įsakymu Nr. V-941);

89.5. 5-10 klasių mokiniams „Pagrindinio ugdymo etninės kultūros bendroji programa“ (patvirtinta Lietuvos Respublikos švietimo ir mokslo ministro 2012 m. balandžio 12 d. įsakymu Nr. V- 651);

89.6. Bendrųjų kompetencijų ir gyvenimo įgūdžių ugdymo integruojamųjų programų - Mokymosi mokytis, Komunikavimo, Darnaus vystymosi, Kultūrinio sąmoningumo, Gyvenimo įgūdžių ugdymo programų pagrindai (Pradinio ir Pagrindinio ugdymo bendrųjų programų, patvirtintų Lietuvos Respublikos švietimo ir mokslo ministro 2008 m. rugpjūčio 26 d. įsakymu Nr. ISAK-2433);

89.7. 2-10 klasių mokiniams psichoaktyviųjų medžiagų vartojimo prevencijos programa „Savu keliu” (SPPC 2017 m. birželio 6 d. įsakymas Nr. (1.3) V-37);

89.8. 1-10 klasių mokinių patyčių prevencijos programos Olweus kokybės užtikrinimo sistema OPKUS (2017 m. kovo 1 d. sutartis Nr. 3ESF3-14).

90. Programų integravimo principai:

90.1. vadovaujantis diferencijavimo principu, integruojamųjų programų tikslai ir uždaviniai diferencijuojami skirtingo amžiaus koncentrams, atsižvelgiant į mokinių poreikius;

90.2. vadovaujantis kontekstualumo principu, atsižvelgiama į aplinkos (mokyklos, bendruomenės) ypatumus, remiamasi patirties pavyzdžiais;

90.3. vadovaujantis integralumo principu, siekiama mokinių asmenybei daromo poveikio visybiškumo, t. y. ugdomi mokinių bendrieji gebėjimai, įgūdžiai, vertybinės nuostatos;

90.4. vadovaujantis konstruktyvumo principu, atskleidžiamos ne vien problemos, bet skatinama ieškoti konstruktyvių jų sprendimo būdų;

90.5. vadovaujantis efektyvumo principu, siekiama geros ugdymo kokybės rezultatų vykdant integruojamųjų programų tikslus ir uždavinius laiku, sistemingai, numatant ir apibrėžiant orientacinius ugdytinių pasiekimus ilgalaikiuose ir trumpalaikiuose planuose;

90.6. vadovaujantis susitarimo principu, dalykų mokytojai derina tarpusavyje, kurių integruojamųjų programų kokias temas, kiek temų integruos atskirose klasėse.

91. Programų integravimo būdai:

91.1. programos integruojamos mišriuoju būdu į atskirus mokomuosius dalykus, nedidinant nustatyto dalykui skirtų pamokų skaičiaus, neformaliojo švietimo veiklas (renginiai, projektai);

91.2. dalykų mokytojai, vadovaudamiesi integruojamųjų programų nuorodomis, numato integruojamąsias temas savo dėstomų dalykų, neformaliojo švietimo programų ilgalaikiuose planuose. Trumpalaikiuose planuose integruojamąsias temas konkretizuoja;

91.3. klasių vadovų veikloje integruojamųjų programų turinys atsispindi klasių veiklos planuose;

91.4. dalyvauja integruotuose gamtos, socialinių mokslų, matematikos, technologijų projektuose;

91.5. dalykų mokytojai integravimo būdus, metodus renkasi savarankiškai, kūrybiškai, atsižvelgdami į mokinių amžių, galimybes, poreikius, dėstomų dalykų ir integruojamųjų programų pobūdį.

**KETURIOLIKTASIS SKIRSNIS**

**UGDYMO DIFERENCIJAVIMAS**

92. Mokiniai skiriasi turima patirtimi, motyvacija, interesais, siekiais, gebėjimais, mokymosi stiliumi, pasiekimų lygiu ir kt. Tai lemia skirtingus mokymosi poreikius. Diferencijuotu ugdymu atsižvelgiama į šiuos poreikius, pritaikant mokiniui mokymosi uždavinius ir užduotis, ugdymo turinį, metodus, mokymo(si) priemones, tempą ir skiriamą laiką. Diferencijuoto ugdymo tikslas – sudaryti sąlygas kiekvienam mokiniui sėkmingiau siekti individualios pažangos. Juo taip pat kompensuojami brendimo, mokymosi tempo netolygumai, atsirandantys vertikalaus skirstymo klasėmis pagal mokinių amžių sistemoje.

93. Diferencijavimas mūsų mokykloje taikomas:

93.1. mokiniui individualiai;

93.2. mokinių grupei:

93.2.1. pasiekimų skirtumams mažinti, gabumams plėtoti, pritaikant įvairias mokymosi strategijas;

93.2.2. tam tikroms veikloms atlikti (projektiniai, tiriamieji mokinių darbai, darbo grupės), sudarant mišrias arba panašių polinkių, interesų mokinių grupes.

94. Mokinių perskirstymas ar priskyrimas grupei, nepažeidžiantis jų priklausymo nuolatinės klasės bendruomenei, gali būti trumpo laikotarpio – tik tam tikroms užduotims atlikti arba tam tikro dalyko pamokoms. Dėl pergrupavimo tikslų ir principų tariamasi su mokinių tėvais (globėjais, rūpintojais), jis neturi daryti žalos mokinio savivertei, tolesnio mokymosi galimybėms, mokinių santykiams klasėje ir mokykloje.

95. Mokykla analizuoja, kaip ugdymo procese įgyvendinamas diferencijavimas, individualizavimas, kokį poveikį jis daro pasiekimams ir pažangai, priima sprendimus dėl tolesnio ugdymo diferencijavimo. Priimant sprendimus, atsižvelgiama į mokinio mokymosi motyvaciją ir ugdymo turinio pasirinkimą, individualią pažangą ir sąmoningai keliamus mokymosi tikslus.

96. Ugdymo turinio pasirinkimas:

96.1. dorinį ugdymą tėvai (globėjai, rūpintojai) mokiniui iki 14 metų parenka, o nuo 14 iki 16 metų mokinys pats renkasi tėvų (globėjų, rūpintojų) pritarimu. Vyresni kaip 16 metų mokiniai pasirenka patys vieną dorinio ugdymo dalyką – tikybą (Romos katalikų) arba etiką;

96.2. tėvai (globėjai, rūpintojai) parenka mokiniams vieną iš mokyklos siūlomų užsienio kalbų (anglų, vokiečių arba rusų);

96.3. 5-8 klasių mokiniams, suderinus su tėvais (globėjais, rūpintojais) mokinių pasiekimų skirtumams mažinti, gabumams plėtoti, pritaikant įvairias mokymosi strategijas, skiriamos lietuvių kalbos ir matematikos pamokos;

96.4. neformaliojo švietimo užsiėmimus 1-4 klasių mokiniai renkasi su tėvų pritarimu, o 5-10 klasių mokiniai renkasi patys;

96.5. dorinio ugdymo, pirmosios, antrosios užsienio kalbų, pasirenkamųjų pamokų, neformaliojo švietimo užsiėmimų pasirinkimas įforminamas prašymu raštu.

97. Ugdymo turinys diferencijuojamas, realizuojant:

97.1. valandas, skirtas mokinio ugdymo(si) poreikiams tenkinti:

97.1.2. lietuvių kalbai, matematikai mokyti 1 - 4 klasėse (konsultacijos mokiniams, turintiems mokymosi sunkumų);

97.1.3. pasirenkamiesiems dalykams ir dalykų moduliams mokyti 5-10 klasėse;

97.2. neformaliojo švietimo valandas:

97.2.1. 1-4 klasėse sportiniams, meniniams bei dalykiniams gebėjimams lavinti;

97.2.2. 5-10 klasėse informacinių technologijų, sportiniams, meniniams, dalykiniams gebėjimams lavinti.

98. Mokytojų taikomos priemonės ir būdai diferencijuojant ir individualizuojant ugdymą:

98.1 programų pritaikymas;

98.2. pamokos uždavinio diferencijavimas;

98.3. užduočių diferencijavimas pagal kiekį, sudėtingumo ir savarankiškumo atlikimo lygį;

98.4. skirtingų grupių sudarymas pamokoje;

98.5. mokinio veiklos, tempo ir rezultatų pristatymas;

98.6. pagalba ir konsultavimas pagal poreikį ir galimybes;

98.7. namų darbų diferencijavimas.

**PENKIOLIKTASIS SKIRSNIS**

**MOKYKLOS IR MOKINIŲ TĖVŲ (GLOBĖJŲ, RŪPINTOJŲ) BENDRADARBIAVIMAS**

99. Mokykla:

99.1. organizuoja mokytojų ir tėvų (globėjų, rūpintojų) bendradarbiavimą, siekia individualios kiekvieno mokinio mokymosi pažangos, puoselėja jo sveikatą, socialumą, brandą;

99.2. užtikrina, kad būtų keičiamasi abipusiai reikalinga informacija;

99.3. skatina tėvus (globėjus, rūpintojus) išsakyti lūkesčius ir pasiūlymus dėl mokyklos veiklos tobulinimo;

99.4. sudaromos sąlygos tėvams (globėjams, rūpintojams) dalyvauti mokyklos gyvenime, savanoriauti, kartu su mokytojais spręsti įvairius klausimus.

100. Klasių vadovai, mokytojai mokinių tėvus (globėjus, rūpintojus) informuoja:

100.1. apie mokinio ugdymosi pažangą, lankomumą ir elgesį elektroniniame dienyne surašydami dalykų įvertinimus (pažymius) bei reikiamą informaciją;

100.2. mokiniui neatvykus į mokyklą, klasės vadovas tėvus (globėjus, rūpintojus) informuoja telefonu, aiškinasi priežastis;

100.3. apie nepatenkinamus metų įvertinimus turinčius mokinius jų tėvus informuoja klasių vadovai raštu (pasirašytinai), nurodydami dalykus, iš kurių mokinio gebėjimai vertinami nepatenkinamai, supažindina su mokinio atsiskaitymo ir kėlimo į aukštesnę klasę tvarka;

100.4. apie mokykloje organizuojamą ugdymo procesą, mokymosi pasiekimus, mokymo(si) pagalbos teikimą.

101. Mokykla konsultuoja ir skatina mokinių tėvus (globėjus, rūpintojus):

101.1. sukurti mokiniams tinkamą, skatinančią mokytis edukacinę aplinką namuose;

101.2. savo pagrįstais lūkesčiais motyvuoti vaiką mokytis;

101.3. padėti vaikams mokytis namuose;

101.4. palaikyti ir stiprinti dvasinius ryšius su vaiku, jį ramiai išklausyti, patarti, padėti, domėtis vaiko veiklomis mokykloje ir už jos ribų;

101.5. sudaryti galimybes vaikams dalyvauti neformaliojo švietimo veiklose mokykloje ir už jos ribų.

**IV SKYRIUS**

**UGDYMO PROGRAMŲ ĮGYVENDINIMAS**

**PIRMASIS SKIRSNIS**

**PRIEŠMOKYKLINIS UGDYMAS**

**1. Priešmokyklinio ugdymo programos pagrindimas**

102. 2022 – 2023 mokslo metais priešmokyklinio ugdymo programa įgyvendinama pagal Priešmokyklinio ugdymo bendrąją programą, patvirtintą Lietuvos Respublikos švietimo ir mokslo ministro 2014 m. rugsėjo 2 d. įsakymu Nr. V – 779.

**2. Priešmokyklinio ugdymo programos vykdymas**

103. Priešmokyklinis ugdymas teikiamas vaikui, kuriam tais kalendoriniais metais sueina 6 metai. Priešmokyklinis ugdymas gali būti teikiamas nuo 5 metų tėvų (globėjų) sprendimu.

104. Priešmokyklinio ugdymo trukmė – vieneri – dveji metai.

105. Priešmokyklinis ugdymas gali būti teikiamas ilgiau nei vienerius metus pagal Vaiko ugdymo ir ugdymosi poreikių, pažangos įvertinimo tvarkos aprašą, patvirtintą Lietuvos Respublikos švietimo, mokslo ir sporto ministro 2021 m. gruodžio 27 d. įsakymu Nr. V- 2306.

106. Ugdomoji veikla organizuojama pagal priešmokyklinio ugdymo modelį, patvirtintą Jonavos rajono savivaldybės administracijos direktoriaus 2022 m. balandžio 14 d. įsakymu Nr. 13B-504.

107. Priešmokyklinio ugdymo grupės vaikai ugdomi priešmokyklinio ugdymo grupėje 4 val. per dieną (175 d. per metus).

108. Grupės vaikų ugdomoji veikla yra vientisas procesas. Jis neskaidomas į atskiras sritis (atskirus dalykus) ir vyksta integruotai visą modelyje nustatytą laiką.

109. Priešmokyklinio ugdymo pedagogas per 2 savaites nuo programos įgyvendinimo pradžios parengia grupės ilgalaikį ugdomosios veiklos planą pagal patvirtintą priešmokyklinio ugdymo modelį. Planą suderina su direktoriaus pavaduotoja ugdymui.

110. Ugdomoji veikla planuojama savaitei, diferencijuojant ir individualizuojant pagal vaikų poreikius, gebėjimus ir kitus ypatumus.

111. Grupėje yra organizuojamas vaikų maitinimas ir poilsis, vadovaujantis Lietuvos higienos norma HN 75:2017 „Ikimokyklinio ir priešmokyklinio ugdymo programų vykdymo bendrieji sveikatos saugos reikalavimai”, patvirtinta Lietuvos Respublikos sveikatos apsaugos ministro 2016 m. sausio 26 d. įsakymu Nr. V – 93.

112. Vaikų pažangą ir pasiekimus vertina priešmokyklinio ugdymo pedagogas.

113. Vaiko, turinčių specialiųjų ugdymosi poreikių, pasiekimus vertina priešmokyklinio ugdymo pedagogas kartu su specialiuoju pedagogu, logopedu, individualiai dirbusiais su vaiku.

114. Per 4 savaites nuo programos pradžios atlieka vaikų pirminį pasiekimų vertinimą ir aptaria jį su tėvais (globėjais).

115. Vaikų pažanga programos įgyvendinimo laikotarpiu yra vertinama nuolat, laisvai pasirenkant vertinimo būdus ir metodus.

116. Pasiekimai fiksuojami vaiko pasiekimų aplanke.

117. Įgyvendinus priešmokyklinio ugdymo programą, pedagogas atlieka vaikų galutinį pasiekimų vertinimą, aptaria jį su tėvais (globėjais) ir parengia rekomendaciją pradinių klasių mokytojui.

118. Pagal priešmokyklinio ugdymo programą vaikas gali būti ugdomas šeimoje vadovaujantis Ugdymo šeimoje įgyvendinimo tvarkos aprašu, patvirtintu Lietuvos Respublikos Vyriausybės 2020 m. gegužės 20 d. nutarimu Nr. 504.

119. Karantino, ekstremalios situacijos, ekstremalaus įvykio ar įvykio, keliančio pavojų mokinių gyvybei, laikotarpiu arba esant aplinkybėms mokykloje, dėl kurių ugdymas negali būti organizuojamas grupėje, ugdymo procesas gali būti koreguojamas arba laikinai stabdomas, arba organizuojamas nuotoliniu mokymo proceso organizavimo būdu vadovaujantis Priešmokyklinio ugdymo tvarkos aprašu, patvirtintu Lietuvos Respublikos švietimo, mokslo ir sporto ministro 2020 m. rugpjūčio 10 d. įsakymu Nr. V-1193.

**ANTRASIS SKIRSNIS**

**PRADINIS UGDYMAS**

**1. Pradinio ugdymo programos pagrindimas**

120. 2022 - 2023 mokslo metais 1 - 4 klasėse pradinio ugdymo programa įgyvendinama pagal Pradinio ugdymo bendrąją programą, patvirtintą Lietuvos Respublikos švietimo ir mokslo ministro 2008 m. rugpjūčio 26 d. įsakymu Nr. ISAK-2433.

**2. Pradinio ugdymo programos vykdymas**

**2.1. Atskirų dalykų ugdymo organizavimas**

**121. Dorinis ugdymas:**

121.1. tėvai (globėjai, rūpintojai) parenka 1 - 4 klasių mokiniams vieną iš dorinio ugdymo dalykų – etiką arba tradicinės religinės bendruomenės tikybą (Romos katalikų);

121.2. tėvų parinktas dorinio ugdymo dalykas mokslo metų eigoje nekeičiamas.

**122. Kalbinis ugdymas:**

122.1. siekiant gerinti mokinių lietuvių kalbos pasiekimus, skaitymo, rašymo, kalbėjimo ir klausymo gebėjimai ugdomi ir per kitų dalykų ar ugdymo sričių ugdomąsias veiklas (pvz., naudojant mokomąsias užduotis teksto suvokimo gebėjimams, mąstymui ugdyti, kreipiant dėmesį į kalbinę raišką ir rašto darbus).

**123. Pirmosios užsienio kalbos mokymas:**

123.1. užsienio (anglų) kalbos, kurią parinko tėvai (globėjai, rūpintojai) iš mokyklos siūlomų užsienio (anglų ir vokiečių) kalbų, pradedama mokyti antraisiais pradinio ugdymo programos metais ir mokoma iki 4 kl.

**124. Socialinis ir gamtamokslinis ugdymas:**

124.1. gamtamoksliniams gebėjimams ugdytis skiriama ½ pasaulio pažinimo dalykui skirto ugdymo laiko. ¼ dalykui skiriamo laiko skiriama ugdytis praktinius gamtamokslinius gebėjimus, organizuoti ugdymą tyrinėjimams palankioje aplinkoje, natūralioje gamtinėje aplinkoje (pvz., parke, miške, prie vandens telkinio ar pan.), laboratorijose;

124.2. socialiniams gebėjimams ugdytis ¼ pasaulio pažinimo dalyko laiko skiriama ugdymo procesą organizuojant socialinės, kultūrinės aplinkos pažinimui palankioje aplinkoje (pvz., lankantis visuomeninėse, bendruomenių, kultūros institucijose ir pan.).

**125. Matematinis ugdymas:**

125.1. organizuojant matematinį ugdymą, vadovaujamasi ne tik Bendrosios programos matematikos dalyko programa, bet ir nacionalinių ir tarptautinių mokinių pasiekimų tyrimų rekomendacijomis, atsižvelgiama į diagnostinių bei NMPP testų rezultatus, pagal galimybes naudojamos IKT, skaitmeninės mokomosios priemonės.

**126.** **Fizinis ugdymas:**

126.1. sudarytos sąlygos mokiniams lankyti ne mažiau kaip 105 fizinio ugdymo pamokas per metus (3 pamokas per savaitę);

126.2. atsiradus specialiosios medicininės fizinio pajėgumo grupės mokiniams, jų ugdymas bus organizuojamas pagal 2022 - 2023 m. m. Bendrojo ugdymo plano 107.2 ir 107.4 papunkčius.

**127.** **Meninis ugdymas (dailė ir technologijos, muzika, šokis):**

127.1. 1 – 4 klasėse technologiniam ugdymui skiriamos 24 pamokos per metus iš dailės ir technologijų dalykui skiriamo laiko, nurodyto Bendrojo ugdymo plano 75 punkte;

127.2. šokio programa įgyvendinama, skiriant 35 pamokas per metus (1 val. per savaitę).

**128. Informacinės technologijos:**

128.1. skaitmeniniams mokinių gebėjimams ugdyti per visus dalykus ugdymo procese naudojamos šiuolaikinės skaitmeninės technologijos;

128.2. integruotai ugdomas mokinių informacinis mąstymas, mokoma kūrybiško ir atsakingo šiuolaikinių technologijų naudojimo, saugaus ir atsakingo elgesio skaitmeninėje aplinkoje, skaitmeninio turinio kūrimo.

**129. Integruojamų, prevencinių ir kitų ugdymo programų įgyvendinimas:**

129.1. Mokytojas, formuodamas klasės mokinių ugdymo turinį, numato ugdymo dalykus, į kuriuos integruojamas šių programų ugdymo turinys.

**2.2. Neformaliojo švietimo organizavimas**

130. Neformaliajam švietimui skiriamos valandos:

|  |  |  |  |  |  |
| --- | --- | --- | --- | --- | --- |
| **Eil. Nr.** | **Būrelio pavadinimas** | **Val. skaičius** | **Klasė** | **Būrelio vadovo vardas, pavardė** | **Kvalifikacija** |
| 1. | Sporto būrelis „Augu sveikas” | 1 | 1-4 | Rūta Dainienė | Pradinių klasių mokytoja |
| 2. | Šokio būrelis „Trepsiukai” | 1 | 1-4 | Jolita Ščiukienė | PUG mokytoja |
| 3. | Finansinio raštingumo būrelis „Mano bendruomenė” | 1 | 1-4 | Laura Samulevičienė | Pradinių klasių mokytoja |
| 4. | Muzikos būrelis „Šypsenėlė” | 1 | 1-4 | Galina Treščenkina | Muzikos mokytoja |
| 5. | Keramikos būrelis „Molinukas” | 1 | 1-4 | Dalia Salestrinskaitė | Dailės mokytoja |
| 6. | Informacinių technologijų būrelis „Vedliukai” | 1 | 1-4 | Rasa Petrauskienė | Pradinių klasių mokytoja |
| 7. | STEAM mokslinis būrelis „Giliuko laboratorija” | 2 | 1-4 | Jolita Ščiukienė | PUG mokytoja |
|  | Iš viso: | 8 |  |  |  |

*Neformaliajam švietimui 1 – 4 kl. panaudojama 100 % val. iš galimų pagal BUP.*

**2.3. Pradinio ugdymo programos dalykai ir jiems skiriamų ugdymo valandų skaičius**

131. Pradinio ugdymo programos dalykams skirtų valandų skaičius:

|  |  |  |  |
| --- | --- | --- | --- |
| **Dalykai** | **Dalyko valandų skaičius per metus** | | |
| **1 – 2 klasės** | **3 – 4 klasės** | **pradinio ugdymo programa (1 – 4 klasės)** |
| Dorinis ugdymas (tikyba) | (35; 35) | (35; 35) | 140 |
| Kalbos: |  |  |  |
| Lietuvių kalba | (280; 245) | (245; 245) | 1015 |
| Užsienio kalba (anglų) | (-; 70) | (70; 70) | 210 |
| Matematika | (140; 175) | (140; 175) | 630 |
| Pasaulio pažinimas | (70; 70) | (70; 70) | 280 |
| Dailė ir technologijos | (70; 70) | (70; 70) | 280 |
| Muzika | (70; 70) | (70; 70) | 280 |
| Šokis | (35; 35) | (35; 35) | 140 |
| Fizinis ugdymas | (105; 105) | (105; 105) | 420 |
| Iš viso privalomų pamokų skaičius metams | (805; 875) | (840; 875) | 3395 |
| Valandos, skiriamos mokinių ugdymo(si) poreikiams tenkinti | (35; 35) | (70; 35) | 175 |
| Iš viso: | (840; 910) | (910; 910) | 3570 |

132. Dalykai ir jiems skiriamų valandų skaičius per savaitę pradinio ugdymo programai įgyvendinti, pamokos trukmei esant 1 klasėje – 35 min., 2 – 4 klasėje – 45 min.:

|  |  |  |  |
| --- | --- | --- | --- |
| **Dalykai** | **Dalyko savaitinių pamokų skaičius** | | |
| **1 – 2 klasės** | **3 – 4 klasės** | **pradinio ugdymo programa (1 – 4 klasės)** |
| Dorinis ugdymas (tikyba arba etika) | (1; 1) | (1; 1) | 4 |
| Kalbos: |  |  |  |
| Lietuvių kalba | (8; 7) | (7; 7) | 29 |
| Užsienio kalba (anglų) | (-; 2) | (2; 2) | 6 |
| Matematika | (4; 5) | (4; 5) | 18 |
| Pasaulio pažinimas | (2; 2) | (2; 2) | 8 |
| Dailė ir technologijos | (2; 2) | (2; 2) | 8 |
| Muzika | (2; 2) | (2; 2) | 8 |
| Šokis | (1; 1) | (1; 1) | 4 |
| Fizinis ugdymas | (3; 3) | (3; 3) | 12 |
| Privalomų ugdymo valandų skaičius mokiniui | 1 kl. – 23  2 kl. – 25 | 3 kl. – 24  4 kl. – 25 | 97 |
| Valandos, skiriamos mokinių ugdymo(si) poreikiams tenkinti | (1; 1) | (2; 1) | 5 |
| Faktinis pamokų skaičius, tenkantis vienam mokiniui | 1 kl. – 24  2 kl. – 26 | 3 kl. – 26  4 kl. – 26 | - |
| Neformalusis švietimas | (2; 2) | (2; 2) | 8 |

**TREČIASIS SKIRSNIS**

**PAGRINDINIS UGDYMAS**

**1. Pagrindinio ugdymo programos pagrindimas**

133. Mokykla, vykdydama pagrindinio ugdymo programą, 2022–2023 mokslo metais vadovaujasi 5 – 10 klasėse Pradinio ir pagrindinio ugdymo bendrosiomis programomis, patvirtintomis Lietuvos Respublikos švietimo ir mokslo ministro 2008 m. rugpjūčio 26 d. įsakymu Nr. ISAK-2433.

**2. Pagrindinio ugdymo programos vykdymas**

**2.1. Adaptacinis laikotarpis**

134. Pradedančiai mokytis pagal pagrindinio ugdymo programą klasei skiriamas 1 mėnesio adaptacinis laikotarpis:

134.1. adaptaciniu laikotarpiu mokinių pažanga ir pasiekimai pažymiais nevertinami;

134.2. pirmąją rugsėjo mėnesio savaitę klasės vadovas moko penktų klasių mokinius naudotis tvarkaraščiais, supažindina su darbo tvarkos taisyklėmis, dėstančiais mokytojais, bibliotekos teikiamomis paslaugomis;

134.3. spalio pradžioje atliekamas tyrimas „Kaip sekėsi adaptuotis penktoje klasėje?”. Su tyrimo rezultatais supažindinami mokytojai, mokinių tėvai (globėjai, rūpintojai).

**2.2. Ugdymo diferencijavimas ir mokymosi krypčių pasirinkimo galimybių didinimas 14-19 metų vaikams**

135. Valandos, skiriamos mokinių ugdymo(si) poreikiams tenkinti:

135.1. pagrindinio ugdymo programos pirmojoje dalyje pasirenkamųjų dalykų pamokos bendriesiems mokinių gebėjimams, dalykiniams įgūdžiams ugdyti, konsultacijoms;

135.2. pagrindinio ugdymo programos antrojoje dalyjedalykų išlyginamieji moduliai kalbiniams, matematiniams gebėjimams ugdyti:

|  |  |  |
| --- | --- | --- |
| **Konsultacijos** | **Klasės** | |
| 1. Lietuvių kalbos konsultacija | 5 – 6 kl. laikinoji grupė | |
| 2. Matematikos konsultacija | 5 – 6 kl. laikinoji grupė | |
| 3. Istorijos konsultacija | 7 - 8 kl. laikinoji grupė | |
| 4. Fizikos konsultacija | 8 – 10 kl. laikinoji grupė | |
| 5. Anglų kalbos konsultacija | 5 - 6 kl. laikinoji grupė | |
| 6. Rusų kalbos konsultacija | 6 - 7 kl. laikinoji grupė | |
| **Pasirenkamieji dalykai** | **Klasės** | |
| 1. Matematikos „Aritmetika ir geometrija“ | | 7 – 8 kl. laikinoji grupė |
| 2. Lietuvių kalbos „Teksto analizė“ | | 7 – 8 kl. laikinoji grupė |
| **Dalykų moduliai** | | **Klasės** |
| 1. Matematikos išlyginamasis modulis | | 10 kl. |
| 2. Lietuvių kalbos išlyginamasis modulis | | 10 kl. |

136. Diferencijuojant ugdymo turinį, dėl mažo 9 ir 10 klasių mokinių skaičiaus (nėra paralelių klasių) negalint sudaryti laikinųjų grupių į praktinę veiklą orientuotiems moduliams įgyvendinti (Lietuvos Respublikos švietimo ir mokslo ministro 2008 m. kovo 15 d. įsakymu Nr. ISAK – 715 patvirtintas „Mokymosi krypčių pasirinkimo galimybių didinimo 14-19 metų mokiniams modelio aprašas“), ugdymo individualizavimui ir diferencijavimui lietuvių kalbos, užsienio (anglų ir rusų), matematikos, geografijos, fizikos, chemijos, istorijos dalykų pamokose skiriama 1 savaitinė pamoka, t. y. 20 proc. visų pamokų. Mokytojas savo nuožiūra ilgalaikiame dalyko plane nurodo, kurias temas orientuos į praktinę veiklą, mokiniams parenka atitinkamas individualias arba grupines užduotis.

**2.3. Mokymosi pagal ugdymo sritis organizavimo ypatumai**

137. Mokykla užtikrina lietuvių kalbos (kalbėjimo, skaitymo, rašymo) gebėjimų ugdymą per visų dalykų pamokas:

137.1. mokomosios užduotys panaudojamos kalbai ir mąstymui ugdyti, teikiant atvirojo tipo klausimus, kreipiant mokinių dėmesį į kalbos nuoseklumą, logiškumą, planingumą, sudarant sąlygas, kad mokiniai per visų dalykų pamokas tobulintų aukštesniuosius mąstymo gebėjimus;

137.2. mokiniai skatinami savarankiškai, rišliai ir taisyklingai reikšti mintis žodžiu ir raštu per visų dalykų pamokas, taisomos kalbos klaidos;

137.3. vertinant mokinio pasiekimus, teikiama grįžtamoji informacija ir apie kalbos mokėjimą, nurodomi privalumai ir taisytini bei tobulintini dalykai.

**138. Dorinį ugdymą** mokiniui iki 14 metų parenka tėvai (globėjai, rūpintojai), o nuo 14 m. mokiniai patys renkasi vieną dorinio ugdymo dalyką – tikybą (Romos katalikų) arba etiką.

**139. Lietuvių kalba ir literatūra:**

139.1. integruojamas lietuvių kalbos ir pilietiškumo pagrindų mokymas, laisvės kovų istorijai skiriant 18 pamokų;

139.2. 7 – 8 klasės mokiniai gali rinktis „Teksto analizės“ pasirenkamąjį dalyką.

**140. Užsienio kalbos:**

140.1. pirmosios užsienio kalbos (anglų) toliau mokomasi kaip pirmosios užsienio kalbos 5 klasėje;

140.2. pirmosios užsienio kalbos bendroji programa 5 – 6 klasėse orientuota į A2, o 7 – 10 klasėse – į B1 kalbos mokėjimo lygį pagal Bendruosius Europos kalbų metmenis;

140.3. 10 klasėje organizuojamas užsienio kalbų pasiekimų patikrinimas naudojantis centralizuotai parengtais kalbos mokėjimo lygio nustatymo testais (pateikiamais per duomenų perdavimo sistemą „KELTAS”);

140.4. antrosios užsienio kalbos mokoma nuo 6 klasės. Tėvai (globėjai, rūpintojai) 6 klasės mokiniams iš mokyklos siūlomų 2 kalbų (rusų, vokiečių) parinko rusų kalbą;

140.5. antrosios užsienio kalbos bendroji programa 6 klasėje orientuota į A1, o 7 – 10 klasėse - į A2 kalbos mokėjimo lygį pagal Bendruosius Europos kalbų metmenis.

**141. Matematika:**

141.1. organizuojant matematikos mokymąsi, atsižvelgiama į nacionalinių ir tarptautinių mokinių pasiekimų tyrimų rezultatus ir rekomendacijas, naudojamasi Nacionalinės švietimo agentūros parengtomis matematinio raštingumo užduotimis, ypatingai daug dėmesio skiriant skaičių ir skaičiavimų, algebros, geometrijos uždavinių sprendimui, visiems mokiniams keliant aukštus mokymosi lūkesčius;

141.2. stebimi mokinių matematikos pasiekimai, NMPP, PUPP rezultatai ir, remiantis jų duomenimis, numatoma pagalba mokiniams (užduotys ir metodai spragoms įveikti), kurių mokymosi pasiekimai žemi, todėl skiriama pakankamai laiko uždavinių tekstų analizei, jų vizualizacijai, užrašymui matematiniais simboliais;

141.3. ugdant gabius matematikai mokinius ugdymo procesas individualizuojamas, diferencijuojamas, atsižvelgiant į mokinių gebėjimus teikiamos įvairesnės, įdomesnės, įvairaus sunkumo ir sudėtingumo užduotys, naudojamasi nacionalinių olimpiadų, konkurso „Kengūra“ užduotimis, sprendimų rekomendacijomis;

141.4. naudojamos informacinės komunikacinės technologijos, skaitmeninės mokomosios priemonės, rengiant ir naudojant interaktyviąsias užduotis.

**142. Informacinės technologijos:**

142.1. informacinių technologijų programa pradedama įgyvendinti 5 klasėje;

142.2. 7 klasėje skiriama viena savaitinė pamoka. 8 klasėje informacinės technologijos integruojamos į dalykus pagal mokytojų ilgalaikiuose planuose numatytas integravimo temas;

142.3. 10 klasėje informacinių technologijų mokoma pagal Informacinių technologijų bendrąją programą, patvirtintą Lietuvos Respublikos švietimo ir mokslo ministro 2008 m. rugpjūčio 26 d. įsakymu Nr. ISAK-2433;

142.4. 10 klasių informacinių technologijų kursą sudaro privalomoji dalis ir kompiuterinės leidybos pradmenų modulis.

**143. Socialinis ugdymas:**

143.1. mokymasis per socialinių mokslų pamokas paremtas tiriamojo pobūdžio metodais, diskusijomis, mokymusi bendradarbiaujant, savarankiškai atliekamu darbu ir panaudojant informacines komunikacines technologijas;

143.2. siekiant gerinti gimtojo krašto (gyvenvietės, rajono) ir Lietuvos valstybės pažinimą, istorijos ir geografijos mokymas organizuojamas netradicinėse aplinkose (apylinkėse, muziejuose), naudojamasi virtualiosiomis mokymosi aplinkomis;

143.3. laisvės kovų istorijai mokyti skirta 18 pamokų, integruojant temas į istorijos ir pilietiškumo pagrindų pamokas;

143.4. istorijos kursas 5 – 6 klasėse pradedamas dėstyti nuo Europos istorijos epizodų;

143.5. pilietiškumo ugdymo pagrindų 10 klasėse įgyjama per dalyko pamokas, skiriant po vieną valandą per savaitę, taip pat dalyvaujant projektuose, pilietiškumo akcijose;

143.6. į istorijos, geografijos, pilietiškumo ugdymo pagrindų dalykų turinį integruojama: Lietuvos ir pasaulio realijos, kurios nuolat ir sistemingai atskleidžiamos ir aptariamos su mokiniais, nacionalinio saugumo ir gynybos pagrindų temos, tokios kaip: nacionalinio saugumo samprata ir sistema Lietuvos Respublikoje; rizikos veiksnių, grėsmių ir pavojų analizė; Lietuvos gynybos politika; informaciniai ir kibernetiniai karai: tikslai, metodai, instrumentai; Lietuvos Respublikos nacionalinio saugumo pagrindų įstatymas ir kiti įgyvendinamieji gynybos ir kovos su korupcija sričių teisės aktai ir kitos panašios temos.

**144. Gamtamokslinis ugdymas:**

144.1. siekiant gerinti gamtamokslinį raštingumą, tobulinami mokinių pasiekimai Žemės ir visatos bei gyvųjų sistemų ugdymo turinio srityse;

144.2. per gamtos mokslų dalykų (biologijos, fizikos, chemijos) pamokas mokomasi tiriant;

144.3. ugdymo procesas individualizuojamas ir diferencijuojamas, ugdymo procese taikant įvairesnes, įdomesnes, įvairaus sunkumo ir sudėtingumo užduotis, skatinant mąstyti, diskutuoti;

144.4. gamtos mokslų mokymasis grindžiamas realiais arba virtualiais gamtamoksliniais gamtos reiškinių, procesų, objektų tyrimais. Gamtamoksliniai tyrimai atliekami stebint, analizuojant, eksperimentuojant, modeliuojant ar vykdant kitas praktines veiklas. Skatinamas mokinių bendradarbiavimas ir (ar) komandinis darbas, derinami įvairūs ugdymo metodai ir ugdymo inovacijos. Ugdymo turinyje daugiau dėmesio skiriama gyvosios gamtos stebėjimui, mokslinių idėjų ir technologijų pritaikymui kasdieniame gyvenime;

144.5. atliekant gamtamokslinius tyrimus naudojamasi turimomis mokyklinėmis priemonėmis, taip pat lengvai buityje ir gamtoje randamomis ir (ar) pasigaminamomis priemonėmis, kilnojamosiomis ir virtualiosiomis laboratorijomis, edukacinėmis erdvėmis ir mokymosi ištekliais už mokyklos ribų (mokslo parkų, universitetų, verslo įmonių laboratorijos, nacionaliniai parkai ir kt.);

144.6. organizuojant gamtos mokslų dalykų mokymą, atsižvelgiama į nacionalinių ir tarptautinių tyrimų mokinių pasiekimų rezultatus bei rekomendacijas, NMPP 8 kl. mokinių pasiekimų rezultatus;

144.7. mokinių eksperimentinių ir praktinių įgūdžių gerinimui skiriama 30% dalykui skirtų pamokų per mokslo metus.

**145. Meninis ugdymas:**

145.1. meninio ugdymo srities dalykus sudaro privalomieji ir pasirenkamieji dailės, muzikos dalykai;

145.2. menų dalykų mokymas integruojamas į neformaliojo švietimo programas;

145.3. menų dalykų mokymas organizuojamas ir kitose erdvėse – kultūros įstaigose, netradicinėse aplinkose, gamtoje ir kt.

**146.** **Technologijos:**

146.1. mokiniai, besimokantys pagal pagrindinio ugdymo pirmąją dalį, mokomi mišriose grupėse po pusmetį: vieną pusmetį mokoma mitybos ir tekstilės, antrą - konstrukcinių medžiagų ir elektronikos technologijų programų;

146.2. 10 klasės mokiniai pasirinko mokytis vieną iš penkių siūlomų technologinių programų: „Konstrukcinės medžiagos“ (I - ajame pusmetyje) ir „Tekstilė“ (II - ajame pusmetyje);

146.3. mokinys, nebaigęs programos, negali jos keisti.

**147. Fizinis ugdymas:**

147.1. 2022 – 2023 mokslo metais 5, 6, 7 ir 8 klasėse privalomos 3 fizinio ugdymo pamokos per savaitę, per mokslo metus – 111 pamokų;

147.2. fiziniam ugdymui 10 klasėje skiriant 2 valandas per savaitę, sudarytos sąlygos visiems mokiniams pasirinkti aktyvaus judėjimo pratybas (sporto būrelius) per neformaliojo švietimo veiklą mokykloje ar kitoje neformaliojo vaikų švietimo įstaigoje;

147.3. organizuojant fizinio ugdymo pamokas patalpose atsižvelgiama į Higienos normos reikalavimus;

147.4. mokykla mokiniams, atleistiems nuo fizinio ugdymo pamokų dėl sveikatos ir laikinai dėl ligos, siūlo kitą veiklą (pvz., stalo žaidimus, šaškes, šachmatus, veiklą kompiuterių klasėje, bibliotekoje, konsultacijas, socialinę veiklą ir pan.).

**2.4. Neformaliojo švietimo organizavimas**

148. Neformaliajam švietimui skiriamos valandos:

|  |  |  |  |  |  |
| --- | --- | --- | --- | --- | --- |
| **Eil. Nr.** | **Būrelio pavadinimas** | **Val. skaičius** | **Klasė** | **Būrelio vadovo vardas, pavardė** | **Kvalifikacija** |
| 1. | Sporto būrelis „Sveikuoliai“ | 2 | 5-10 | Gražina Pranckevičienė | Fizinio ugdymo mokytoja |
| 2. | Dailės būrelis „Kūrybos dirbtuvės” | 1 | 5-10 | Dalia Salestrinskaitė | Dailės mokytoja |
| 3. | Literatų būrelis | 1 | 5-10 | Nijolė Matulevičienė | Lietuvių kalbos mokytoja |
| 4. | Muzikos būrelis ,,Dainorėliai” | 1 | 5-10 | Galina Treščenkina | Muzikos mokytoja |
| 5. | Keramikos būrelis „Molinukas” | 1 | 5-10 | Dalia Salestrinskaitė | Dailės mokytoja |
| 6. | Informacinių technologijų būrelis | 1 | 5-10 | Jurgita Kraciejienė | Informacinių technologijų mokytoja |
| 7. | Karjeros ugdymo būrelis „Mokausi. Planuoju. Studijuoju” | 1 | 5-10 | Gražina  Pranckevičienė | Fizinio ugdymo mokytoja |
|  | Iš viso: | 9 |  |  |  |

*Neformaliajam švietimui 5 – 10 kl. panaudojama 81,8 % val. iš galimų pagal BUP.*

**2.5. Pagrindinio ugdymo programos dalykai ir jiems skiriamų valandų skaičius**

149. Pagrindinio ugdymo programai įgyvendinti skiriamų pamokų skaičius per savaitę grupine mokymosi forma kasdieniu mokymo proceso organizavimo būdu:

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Dalykų sritys, dalykai** | **Dalykų programoms įgyvendinti skiriamų pamokų skaičius per 1 metus ir savaitinių pamokų skaičius dalykui** | | | | | | | | | |
| **5**  **klasėje** | | **6**  **klasėje** | **7 klasėje** | | **8 klasėje** | **5 – 8 klasėse** | **10 klasėje** | | **5 –10 klasėse (Pagrindinio ugdymo programoje (iš viso))** |
| **Dorinis ugdymas:** | | | | | | | | | | |
| Dorinis ugdymas (tikyba arba etika) | 37 (1) | | 37 (1) | 37 (1) | | 37 (1) | 148 (4) | 37 (1) | | 222 (6) |
| **Kalbos:** |  | |  |  | |  |  |  |  |  |
| Lietuvių kalba ir literatūra | 185 (5) | | 185 (5) | 185 (5) | | 185 (5) | 740 (20) | 185 (5) | | 1073 (29) |
| Užsienio kalba (1-oji) anglų | 111 (3) | | 111 (3) | 111 (3) | | 111 (3) | 444 (12) | 111 (3) | | 666 (18) |
| Užsienio kalba (2-oji)  Rusų |  | | 74 (2) | 74 (2) | | 74 (2) | 222 (6) | 74 (2) | | 370 (10) |
| **Matematika ir informacinės technologijos:** | | | | | | | | | | |
| Matematika | 148 (4) | | 148 (4) | 148 (4) | | 148 (4) | 592 (16) | 185 (4) | | 888 (24) |
| Informacinės technologijos | 37 (1) | | 37 (1) | 37 (1) | |  | 111 (3) | 37 (1) | | 185 (5) |
| **Gamtamokslinis ugdymas:** | | | | | | | | | | |
| Gamta ir žmogus | 74 (2) | | 74 (2) |  | |  | 148 (4) |  | | 148 (4) |
| Biologija |  | |  | 74 (2) | | 37 (1) | 111 (3) | 37 (1) | | 222 (6) |
| Fizika |  | |  | 37 (1) | | 74 (2) | 111 (3) | 74 (2) | | 259 (7) |
| Chemija |  | |  |  | | 74 (2) | 74 (2) | 74 (2) | | 222 ( 6) |
| **Socialinis ugdymas:** | | | | | | | | | | |
| Istorija | 74 (2) | | 74 (2) | 74 (2) | | 74 (2) | 296 (8) | 74 (2) | | 444 (12) |
| Pilietiškumo pagrindai |  | |  |  | |  |  | 37 (1) | | 74 (2) |
| Socialinė - pilietinė veikla | 10\* | | 10\* | 10\* | | 10\* | 40\* | 10\* | | 60\* |
| Geografija |  | | 74 (2) | 74 (2) | | 74 (2) | 222 (6) | 37 (1) | | 333 (9) |
| Ekonomika ir verslumas |  | |  |  | |  |  | 37 (1) | | 37 (1) |
| **Meninis ugdymas:** | | | | | | | | | | |
| Dailė | 37 (1) | | 37 (1) | 37 (1) | | 37 (1) | 148 (4) | 37 (1) | | 222 (6) |
| Muzika | 37 (1) | | 37 (1) | 37 (1) | | 37 (1) | 148 (4) | 37 (1) | | 222 (6) |
| **Technologijos, kūno kultūra, žmogaus sauga** | | | | | | | | | | |
| Technologijos | 74 (2) | | 74 (2) | 37(1)\*\* | | 74(2)\*\* | 259 (7) | 37(1)\*\* | | 351,5 (9,5) |
| Fizinis ugdymas | 111 (3) | | 111 (3) | 111 (3) | | 111 (3) | 444 (12) | 74 (2) | | 592 (16) |
| Žmogaus sauga | 37 (1) | |  | 37 (1) | |  | 74 (2) |  | | 92,5 (2,5) |
|  | | | | | | | | | | |
| **Minimalus pamokų skaičius mokiniui per savaitę** | 26 – 5,  29 – 6 klasėje | | | 30 – 7,  31 – 8 klasėje | | | 116 | 31 – 10 klasėje | | 179 |
| **Minimalus privalomas pamokų skaičius mokiniui per 2022 – 2023 m. m.** | 962 – 5,  1073 – 6 klasėje | | | 1110 – 7,  1147 – 8 klasėje | | | 4292 | 1147 – 10 klasėje | | 6623 |
| **Priemonės mokymosi praradimams dėl COVID-19 kompensuoti** | 1 | 1 | | 1 | | 1 | 4 | 1 | | 6 |
| **Pamokų, skirtų mokinio ugdymo poreikiams tenkinti, mokymosi pagalbai teikti skaičius per mokslo metus** | 37 | | 37 | 37 | | 37 | **148** | 37 | | **222** |
| **Pamokų, skirtų mokinio ugdymo poreikiams tenkinti, mokymosi pagalbai teikti skaičius per savaitę** | 1 | | 1 | 1 | | 1 | **4** | 1 | | **6** |
| 1. Lietuvių kalbos konsultacija | 5 | | 6 |  | |  |  |  | |  |
| 2. Matematikos konsultacija | 5 | | 6 |  | |  |  |  | |  |
| 3. Istorijos konsultacija |  | |  |  | | 8 |  |  | |  |
| 4. Fizikos konsultacija |  | |  |  | | 8 |  |  | |  |
| 5. Anglų kalbos konsultacija | 5 | |  |  | |  |  |  | |  |
| 6. Rusų kalbos konsultacija |  | | 6 |  | |  |  |  | |  |
|  |  | |  |  | |  |  |  | |  |
| 3. Pasir. pam. „Aritmetika ir geometrija” |  | |  | 7 | | 8 |  |  | |  |
| 4. Pasir. pam. „Teksto analizė” |  | |  | 7 | | 8 |  |  | |  |
| 5. Išlyginamasis matematikos modulis |  | |  |  | |  |  | 10 | |  |
| 6. Išlyginamasis lietuvių kalbos modulis |  | |  |  | |  |  | 10 | |  |
|  |  | |  |  | |  |  |  | |  |
| **Faktinis pamokų skaičius mokiniui per savaitę** | 27 – 5,  30 – 6 klasėje | | | 31 – 7,  32 – 8 klasėje | | |  | 32 – 10 klasėje | |  |
| **Neformalusis švietimas (valandų skaičius per mokslo metus)** | 74 | | 37 | 74 | 37 | | **222** | 74 | | **370** |
| **Neformalusis švietimas (valandų skaičius per savaitę)** | 2 | | 1 | 2 | 1 | | **6** | 2 | | **10** |

Pastabos:

\* valandų (pamokų) skaičius per metus.

\*\* I pusmetyje technologijas 5, 7, klasėse dėsto mokytoja. 6, 8, 10 klasėse dėsto mokytojas. II pusmetyje technologijas 5, 7, klasėse dėsto mokytojas. 6, 8, 10 klasėse dėsto mokytoja.

Jungtinė mobili grupė.

**V SKYRIUS**

**MOKINIŲ, TURINČIŲ SPECIALIŲJŲ UGDYMOSI POREIKIŲ (IŠSKYRUS ATSIRANDANČIUS DĖL IŠSKIRTINIŲ GABUMŲ), UGDYMO ORGANIZAVIMAS**

**PIRMASIS SKIRSNIS**

**Bendrosios nuostatos**

150. Sudaromos ugdymo(si) sąlygos 1–10 klasių mokiniams, turintiems specialiųjų ugdymosi poreikių (išskyrus atsirandančius dėl išskirtinių gabumų), mokant integruotai gauti kokybišką ir poreikius atitinkantį ugdymą bei būtiną švietimo pagalbą.

151. Mokinių, turinčių specialiųjų ugdymosi poreikių, ugdymas organizuojamas užtikrinant specialiųjų ugdymosi poreikių turinčių mokinių ugdymo tęstinumą ir nuoseklumą ir vadovaujantis Mokinių, turinčių specialiųjų ugdymosi poreikių, ugdymo organizavimo tvarkos aprašu, patvirtintu Lietuvos Respublikos švietimo ir mokslo ministro 2011 m. rugsėjo 30 d. įsakymu Nr. V-1795 „Dėl mokinių, turinčių specialiųjų ugdymosi poreikių ugdymo organizavimo tvarkos aprašo patvirtinimo“, Bendrųjų planų nuostatomis, atsižvelgiant į mokinių specialiųjų ugdymo poreikių įvairovę, mokinių ir jų tėvų (globėjų, rūpintojų) pageidavimus, pagalbos mokiniui specialistų, Vaiko gerovės komisijos rekomendacijas ir Švietimo pagalbos tarnybos išvadas, į mokyklos turimas lėšas.

152. Mokykla kiekvienam mokiniui, turinčiam specialiųjų ugdymosi poreikių, sudaro individualų ugdymo planą, kuriame nurodomos bendrosios programos, pritaikytos ir individualizuotos programos, švietimo pagalbos teikimas, specialiosios pratybos ir pamokos, kitų specialistų teikiama pagalba.

153. Individualus ugdymo planas rengiamas pagal 2021-2022 ir 2022-2023 mokslo metų pradinio, pagrindinio ir vidurinio ugdymo programų bendrųjų ugdymo planų VI skyriaus antrojo skirsnio nuostatas.

154. Siekiant tenkinti mokinių ugdymosi reikmes, pritaikoma Bendroji programa, formuojamas ugdymo turinys, parenkamos mokymosi organizavimo formos (pamoka, projektinė veikla ar pan.), pritaikomos ugdymo erdvės, parenkamos ugdymuisi skirtos techninės pagalbos priemonės ir specialiosios mokymo priemonės ir pan.

155. Mokiniams, turintiems specialiųjų ugdymo (si) poreikių, pagalba teikiama:

155.1. pritaikant arba individualizuojant Bendrąsias programas;

155.2. teikiant švietimo pagalbos specialistų konsultacijas;

155.3. pagal logopedo, specialiojo pedagogo, socialinio pedagogo, mokytojo padėjėjo veiklos tvarkaraščius (suderintus tarpusavyje) ir patvirtintus mokyklos direktoriaus.

156. Mokyklos vaiko gerovės komisijai priėmus sprendimą dėl specialiųjų ugdymosi poreikių turinčių mokinių ugdymo(si) ir švietimo pagalbos teikimo, mokykla kiekvienam mokiniui sudaro individualų pagalbos planą, kuris gali būti individualaus ugdymo plano sudėtinė dalis, paskiria pagalbos plano įgyvendinimą koordinuojantį asmenį. Koordinuojantis asmuo kartu su vaiku, jo tėvais (globėjais, rūpintojais) numato tarpinius ugdymosi ir pagalbos tikslus, suplanuoja jų įgyvendinimą, periodiškai aptaria pasiektus rezultatus.

**ANTRASIS SKIRSNIS**

**Mokinių, turinčių specialiųjų ugdymosi poreikių, pažangos ir pasiekimų vertinimas**

157. Mokinio, kuris mokosi pagal bendrojo ugdymo dalykų pritaikytą programą, mokymosi pažanga ir pasiekimai ugdymo procese vertinami pagal šioje programoje numatytus pasiekimus, vertinimo kriterijai aptariami su mokiniu, jo tėvais (globėjais, rūpintojais), švietimo pagalbą teikiančiais specialistais.

158. Dėl mokinio, kuris mokosi pagal pagrindinio ugdymo individualizuotą programą, mokymosi pasiekimų vertinimo (būdų, periodiškumo) ir įforminimo susitarta 2022-06-17 mokytojų tarybos posėdyje (protokolo Nr. LS – 9). Susitarimai priimti, atsižvelgus į mokinio galias ir vertinimo suvokimą, specialiuosius ugdymosi poreikius, planuojamą pažangą, tėvų (globėjų, rūpintojų) pageidavimus.

**TREČIASIS SKIRSNIS**

**Specialiosios pedagoginės ir specialiosios pagalbos mokiniams teikimas**

159. Specialiosios pedagoginės ir specialiosios pagalbos paskirtis – didinti ugdymo veiksmingumą.

160. Mokykla specialiąją pedagoginę ir specialiąją pagalbą mokiniui teikia, vadovaudamasi teisės aktais ir įgyvendindama Švietimo pagalbos tarnybos ar mokyklos Vaiko gerovės komisijos rekomendacijas.

161. Specialioji pedagoginė pagalba teikiama:

161.1. vadovaujantis Specialiosios pedagoginės pagalbos teikimo tvarkos aprašu, patvirtintu Lietuvos Respublikos švietimo ir mokslo ministro 2017 m. rugpjūčio 30 d. įsakymu Nr. V – 657;

161.2. ugdymo proceso metu ar pasibaigus ugdymo procesui;

161.3. specialiųjų pratybų forma: individualios, pogrupinės (2-4 mokiniai), grupinės (5 – 8 mokiniai).

162. Specialioji pagalba teikiama vadovaujantis Specialiosios pagalbos teikimo mokyklose (išskyrus aukštąsias mokyklas) tvarkos aprašu, patvirtintu Lietuvos Respublikos švietimo ir mokslo ministro 2011 m. liepos 8 d. įsakymu Nr. V- 1229.

**KETVIRTASIS SKIRSNIS**

**Mokinių, turinčių specialiųjų ugdymosi poreikių, mokymas namie**

163. Mokinio, turinčio specialiųjų ugdymosi poreikių, mokymą namie savarankišku mokymo proceso organizavimo būdu organizuoja mokykla pagal Vaiko gerovės komisijos ar Švietimo pagalbos tarnybos, gydytojų rekomendacijas sudariusi individualų ugdymo planą mokymosi namie laikotarpiui, vadovaudamasi Pradinio, pagrindinio ir vidurinio ugdymo programos bendrųjų ugdymo planų VI skyriaus penktuoju skirsniu.

**PENKTASIS SKIRSNIS**

**Mokinių, turinčių specialiųjų ugdymosi poreikių ir besimokančių pagal bendrojo ugdymo ir bendrojo ugdymo pritaikytas programas, ugdymas**

164. Mokiniui, besimokančiam pagal bendrojo ugdymo ir bendrojo ugdymo pritaikytą programą ir turinčiam specialiųjų ugdymosi poreikių, mokyklos ugdymo planas sudaromas vadovaujantis Bendrųjų ugdymo planų dalykų programoms įgyvendinti skiriamų savaitinių pamokų skaičiumi.

165. Bendrojo ugdymo dalykų programas pritaiko mokytojas, atsižvelgdamas į mokinio gebėjimus ir galias, specialiojo pedagogo ir (ar) kitų Vaiko gerovės komisijos narių rekomendacijas.

**ŠEŠTASIS SKIRSNIS**

**Mokinių, turinčių ĮVAIRIAPUSIŲ RAIDOS SUTRIKIMŲ, UGDYMO ORGANIZAVIMAS**

166. Mokinių, turinčių įvairiapusių raidos sutrikimų, ugdymas organizuojamas vadovaujantis 2021-2022 ir 2022-2023 mokslo metų pradinio,pagrindinio ir vidurinio ugdymo programų bendrųjų ugdymo planų 136.6 punktu.

\_\_\_\_\_\_\_\_\_\_\_\_\_\_\_\_\_\_\_\_\_\_\_

SUDERINTA SUDERINTA

Mokyklos tarybos Jonavos rajono savivaldybės administracijos

2022-06-20 posėdžio Švietimo, kultūros ir sporto skyriaus

protokoliniu nutarimu vyriausioji specialistė

(protokolas Nr. LS - 10) Danguolė Deikienė

2022 – 08 - 26